Friday, 23 August 2013 06:12\nΟικολόγοι Πράσινοι προς Χρυσή Αυγή: όχι υποκρισία με κρατικό χρήμα\nΜε αφορμή την απόφαση του «Αρκτούρου» να επιστρέψει τα χρήματα που της κατέθεσε η Χρυσή Αυγή και την επίθεση του κόμματος αυτού στους Οικολόγους, ο Μιχάλης Τρεμόπουλος, συντονιστής της Εκτελεστικής Γραμματείας των Οικολόγων Πράσινων και επικεφαλής της παράταξης «Οικολογία-Αλληλεγγύη» στη Θεσσαλονίκη, δήλωσε:\n«Οι περιβαλλοντικές οργανώσεις είναι αυτόνομες και καθορίζουν μόνες τους την πολιτική τους. Προστατεύουν τη φύση στηριγμένες σε δεκάδες χιλιάδες υποστηρικτές, που συμβάλλουν στο έργο τους συχνά με το υστέρημά τους και δεν έχουν ανάγκη από καμιά υποκριτική βοήθεια επικοινωνιακού τύπου.\nΗ Χρυσή Αυγή, θα μπορούσε να καταθέσει το άφθονο κρατικό χρήμα που ρέει στα ταμεία της, για τη δημιουργία ενός μουσείου πολιτικών απολιθωμάτων, όπου δεσπόζουσα θέση θα έχουν και όλοι οι φασίστες που τυράννησαν τη χώρα τον προηγούμενο αιώνα».\nΓια τις δηλώσεις της Χρυσής Αυγής σχετικά με τις υποτιθέμενες πιέσεις που δέχτηκε η μη κυβερνητική οργάνωση Αρκτούρος για να επιστρέψει τη χρηματική δωρεά στο ναζιστικό κόμμα, η εκπρόσωπος Τύπου των Οικολόγων Πράσινων Βάσω Νάκου, δήλωσε:\n"Η άνωθεν εντολή στην οποία υπάκουσε ο Αρκτούρος ήταν η φωνή της κοινωνίας των πολιτών. Αυτών που αγωνίζονται με κίνητρο τις υψηλές αξίες για έναν καλύτερο και πιο δίκαιο κόσμο ή που ενισχύουν από το υστέρημά τους τις περιβαλλοντικές οργανώσεις αναγνωρίζοντας το έργο τους και τον κοινωνικό τους ρόλο. Η Χρυσή Αυγή δεν μπορεί να κατανοήσει αυτή τη σχέση όντας ξεκομμένη από το υγιές κομμάτι της κοινωνίας, όπου πρωταγωνιστικό ρόλο έχει η αλληλεγγύη χωρίς σκοπιμότητα και χωρίς διακρίσεις".\nFriday, 23 August 2013 06:07\nΟικολογία Αλληλεγγύη: Όχι στην υποκριτική οικονομική βοήθεια της Χρυσής Αυγής\nΟι Οικολόγοι ζητούν από τον «Αρκτούρο» να μη δώσει άλλοθι σε αυτούς που θέλουν να ρετουσάρουν το αντικοινωνικό τους πρόσωπο με κρατικό χρήμα\nΟι οργανώσεις της κοινωνίας των πολιτών ήταν από τα πρώτα θύματα της κρίσης που έχει γονατίσει τη χώρα και τους πολίτες της. Είναι γνωστό το οικονομικό αδιέξοδο το οποίο βιώνουν οι περιβαλλοντικές και οι άλλες ΜΚΟ, με αποτέλεσμα να υποβαθμίζονται οι πολύ χρήσιμες δράσεις τους αλλά να απειλείται και η ίδια ύπαρξή τους. Στην έλλειψη πόρων για τις ανάγκες στήριξης του εθελοντικού έργου τους προστίθεται και το κλίμα της απαξίωσης των ΜΚΟ, που προωθούν συστηματικά συνομωσιολογικοί κύκλοι καθώς και συμφέροντα που τις θεωρούν ως εμπόδιο ή επιδιώκουν να καρπωθούν το φυσικό πλούτο της χώρας.\nΣίγουρα, όμως, ο σκοπός δεν αγιάζει τα μέσα. Και δεν είναι δυνατό μια δραστήρια και καταξιωμένη οργάνωση, όσα οικονομικά προβλήματα κι αν έχει, να προσφέρει άθελά της άλλοθι σε αυτούς που κακοποιούν το περιβάλλον ή εκφράζουν ανοικτά ρατσιστικές και φασιστικές απόψεις.\nΗ Χρυσή Αυγή, το πιο ανοιχτά φιλοναζιστικό κόμμα στην Ευρώπη, εκφράζει μια βαθύτατη αποδιάρθρωση της ελληνικής κοινωνίας. Χαρακτηριστικά του φασισμού είναι η προώθηση της ωμής βίας, η μηδενική ανοχή στη διαφορά, η μισαλλοδοξία, ο ρατσισμός, η ξενοφοβία, ο επιλεκτικός λαϊκισμός, η καπήλευση του έθνους. Τα φαινόμενα αυτά, που τρέφονται από το αδιέξοδο, το φόβο και την οργή των πολιτών, αποτελούν πλέον έναν ορατό κίνδυνο για τη δημοκρατία, ιδίως όταν η ζωή όλων δοκιμάζεται ακραία από την κρίση.\nΟ «Αρκτούρος» δεν έχει ευθύνη για όσους ανταποκρίνονται στο καλέσμά του για οικονομική βοήθεια σε δημόσια ανακοινωμένο λογαριασμό. Οι νεοναζί είναι που θέλουν να ρετουσάρουν το αντικοινωνικό τους πρόσωπο με κρατικό χρήμα και πλασάρουν επικοινωνιακά την παραμικρή βοήθεια σε όσους έχουν ανάγκη, παρουσιάζοντας ένα δήθεν ανθρωπιστικό -και τώρα φιλοπεριβαλλοντικό- προφίλ, για να δημιουργήσουν σύγχυση και να αποπροσανατολίσουν μέρος των πολιτών.\nΗ αποδοχή του ποσού όμως από τον «Αρκτούρο», μετά την αποκάλυψη και την επικοινωνιακή του εκμετάλλευση από τη Χρυσή Αυγή, είναι και αυτή μια πολιτική επιλογή και ιδεολογία. Λένε πως και ο Χίτλερ ήταν φιλόζωος αλλά αυτό δεν τον κάνει λιγότερο αποκρουστικό και επικίνδυνο και για τους ανθρώπους και για τα ζώα.\nΓια όσους ασχολούνται με συνέπεια με την προστασία του περιβάλλοντος είναι προφανές ότι ο\nThursday, 11 July 2013 14:44\nΟ Μιχάλης Τρεμόπουλος στο 1ο Συνέδριο του ΣΥΡΙΖΑ\nΑνάγκη για εναλλακτικό σχέδιο και επεξεργασμένη προγραμματική πρόταση για τη διακυβέρνηση της χώρας\nΣτο 1ο συνέδριο του ΣΥΡΙΖΑ παρευρέθηκε χθες ο συντονιστής της Εκτελεστικής Γραμματείας των Οικολόγων Πράσινων Μιχάλης Τρεμόπουλος. Στο χαιρετισμό που απηύθυνε αποδεχόμενος τη σχετική πρόσκληση του ΣΥΡΙΖΑ προς το κόμμα των Οικολόγων Πράσινων, τόνισε μεταξύ άλλων ότι αναγκαίο στις μέρες μας είναι ένα εναλλακτικό σχέδιο και μια επεξεργασμένη προγραμματική πρόταση για τη διακυβέρνηση της χώρας, κάτι που αποτελεί πρόκληση και για το ΣΥΡΙΖΑ από τον οποίο οι πολίτες περιμένουν να δουν πόσο δικαιώθηκε η ψήφος τους. Όπως χαρακτηριστικά δήλωσε «για να μπορεί η Αριστερά να είναι αξιόπιστη, χρειάζεται να έχει ένα εναλλακτικό σχέδιο εξόδου από την κρίση, ικανό να συσπειρώνει και να δημιουργεί τις απαραίτητες κοινωνικές και πολιτικές πλειοψηφίες και να μπορεί να προχωρά σε σημαντικές δομικές μεταρρυθμίσεις. Πρέπει να συνδέεται με την πράσινη οπτική και να την εντάσσει σε ένα ευρύτερο σχέδιο βιώσιμης προοπτικής της χώρας μας».\nΟ Μ.Τρεμόπουλος δήλωσε επίσης ότι: «Στην εποχή της κρίσης και του κυνισμού, οι οικολόγοι προσπαθούν να συνδυάσουν γόνιμα το ρεαλισμό με το ουτοπικό στοιχείο της πολιτικής οικολογίας. Θέλουμε ν΄ αλλάξουμε τον κόσμο τώρα και όχι στη Δευτέρα παρουσία. Να εμποδίσουμε τώρα τα χρυσά φέρετρα στη Χαλκιδική, τις εκτροπές της λογικής στον Αχελώο αλλά και τις αυταπάτες των ορυκτών καυσίμων.\nΔεν πρέπει ο δικομματισμός του παρελθόντος να αντικατασταθεί από έναν ιδιότυπο νέο δικομματισμό. Χρειάζονται ευρύτερες πλειοψηφίες, που θα οδηγήσουν σε βαθιές κοινωνικές, πολιτικές, οικονομικές κι αξιακές αλλαγές, με δεδομένο ότι επιδιώκουν να συνδυάζουν πολιτικό ρεαλισμό με οραματικές επιλογές. Κυβερνητικές όμως συνεργασίες προϋποθέτουν προγραμματική συμφωνία και ένα συγκεκριμένο σχέδιο εναλλακτικής διακυβέρνησης που προχωράει βαθιές αλλαγές στην κατεύθυνση της κοινωνικής και οικολογικής βιωσιμότητας, όχι απλώς για τη διανομή της εξουσίας και τη συντήρηση ενός αποτυχημένου πολιτικού, κοινωνικού και οικονομικού μοντέλου».\nΟλόκληρο το κείμενο του χαιρετισμού εδώ\nTuesday, 09 July 2013 11:48\nΝέα σελίδα για τους Οικολόγους Πράσινους μετά το συνέδριο της Επανεκκίνησης\nΗ ώρα της αλλαγής για την Ελλάδα και την Ευρώπη είναι ΤΩΡΑ!\nΜια νέα, ελπιδοφόρα σελίδα γυρίζουν οι Οικολόγοι Πράσινοι μετά το συνέδριο της επανεκκίνησης, που ολοκληρώθηκε την Κυριακή. Κι αυτό σημαίνει: άνοιγμα στην κοινωνία, κατάθεση ενός εναλλακτικού σχεδίου διεξόδου από την κρίση, ισχυρή παρουσία σε ευρωκοινοβούλιο, Βουλή κι Αυτοδιοίκηση.\nΜε το συνέδριο τελείωσε μια περίοδος αναστοχασμού και μπήκε τέλος στην εσωστρέφεια. Επιβεβαιώθηκε ο συλλογικός χαρακτήρας των οργάνων και αποφασίστηκε ότι οι καταστατικές αλλαγές που εγκρίθηκαν με μεγάλη πλειοψηφία, θα μπουν σε δημοψηφισματική διαδικασία σε όλα τα μέλη.\nΤα αποτελέσματα του συνεδρίου των Οικολόγων Πράσινων, που πραγματοποιήθηκε στην Αθήνα στις 6 και 7 Ιουλίου, παρουσίασαν ο συντονιστής της ΕΓ του κόμματος Μιχάλης Τρεμόπουλος, ο ευρωβουλευτής τους Νίκος Χρυσόγελος, η εκπρόσωπος Τύπου Βάσω Νάκου, ο συντονιστής της Επιτροπής πολιτικών προτεραιοτήτωνΓιάννης Παρασκευόπουλος και το μέλος της ΕΓΚωνσταντίνα Κοσμίδου, σε συνέντευξη Τύπου σήμερα.\nΤο συνέδριο τόνισε τη δέσμευση των Οικολόγων Πράσινων να δουλέψουν συστηματικά, σε συνεργασία με φορείς της κοινωνίας των πολιτών, για να ένα σχέδιο διεξόδου από την κρίση, με κοινωνικά δίκαια και ισορροπημένες πολιτικές και μέτρα. Το Εναλλακτικό Σχέδιο Διεξόδου από την κρίση, που επεξεργάζονται ήδη οι Οικολόγοι Πράσινοι, μπορεί να προωθηθεί από σήμερα, αν και δεν είναι στην ελληνική Βουλή, ακόμα από τη θέση της αντιπολίτευσης, αλλά και μέσα από μια μετεκλογική εναλλακτική διακυβέρνησηοικονομικής, κοινωνικής, περιβαλλοντικής και πολιτικής βιωσιμότητας.\nΤο συνέδριο αποφάσισε σχεδόν ομόφωνα και χωρίς να κατατεθεί διαφορετική πολιτική πλατφόρμα, πακέτο 4 πολιτικών κειμένων για:\n■ τις πολιτικές προτεραιότητες του κόμματος για το επόμενο διάστημα\n■ τις προτάσεις διεξόδου από την κρίση,\n■ την ανάγκη αλλαγής των ευρωπαϊκών πολιτικών και την προετοιμασία για ευρωεκλογές,\n■ τις προτάσεις για την Αυτοδιοίκηση και την προετοιμασία για τις αυτοδιοικητικές εκλογές.\nΤο συνέδριο συζήτησε, επίσης, καταστατικές και οργανωτικές αλλαγές που πολιτικοποιούν τις διαδικασίες και τα όργανα του κόμματος και παρέπεμψε τις προτάσεις που υιοθετήθηκαν από τη μεγάλη πλειοψηφία των συνέδρων σε δημοψήφισμα όπου θα συμμετάσχουν όλα τα μέλη και το οποίο θα υλοποιηθεί ταυτόχρονα με το δημοψήφισμα που θα αναδείξει τους επικεφαλής των ευρωεκλογών.\nΑπό τη Δευτέρα 8 Ιουλίου οι Οικολόγοι Πράσινοι γυρνάνε σελίδα και επιστρέφουν σε μια εξωστρεφή πολιτική και κοινωνική πορεία, με στόχο να παρέμβουν δυναμικά τόσο στις πολιτικές και κοινωνικές εξελίξεις όσο και να συναντηθούν με ενεργούς πολίτες για να διαμορφώσουν από κοινού ένα πράσινο κόμμα με ισχυρή παρουσία στην αυτοδιοίκηση, το Ευρωκοινοβούλιο και την ελληνική Βουλή.\nΤο συνέδριο επιβεβαίωσε με πολύ μεγάλη πλειοψηφία την απόφαση του προηγούμενου τακτικού συνεδρίου στη Λαμία το Δεκέμβριο του 2012, για άνοιγμα των Οικολόγων Πράσινων στην κοινωνία και την πρόσκληση σε ενεργούς πολίτες που εκφράζονται από τις πράσινες προτάσεις να συμμετάσχουν ενεργά σε ένα νέο ξεκίνημα και τη δημιουργία ενός ανοικτού πράσινου κόμματος, που επιδιώκει να αλλάξει τους πολιτικούς συσχετισμούς και ισορροπίες, να συνεισφέρει σε λύσεις στα καθημερινά προβλήματα των πολιτών αλλά αντιπροσωπεύει και μια εναλλακτική λύση διεξόδου από την κρίση απέναντι στους σημερινούς μονοδρόμους και στις αδιέξοδες πολιτικές.\nΤο συνέδριο επιβεβαίωσε ότι οι Οικολόγοι Πράσινοι έχουν τη δική τους πολιτική αυτονομία και θα συμμετάσχουν αυτόνομα στις εκλογές, όποτε κι αν γίνουν και από κοινού με τους Ευρωπαίους Πράσινους για τις ευρωεκλογές, αφού ανήκουν σε αυτή την πολιτική οικογένεια και συνδιαμορφώνουν τις θέσεις της.\nΤο συνέδριο απαξίωσε με πλειοψηφία πάνω από 80% συμπεριφορές που δεν συμβάλουν στην καλή λειτουργία και τη δημόσια εικόνα του κόμματος, τις προσπάθειες να εμποδιστεί το άνοιγμα σε νέα μέλη καθώς και κάποιες συκοφαντικές αναφορές και πρακτικές που ταλάνισαν το χώρο το προηγούμενο διάστημα και τόνισε ότι «οι Οικολόγοι Πράσινοιέχουν ανοικτή πόρτα τόσο σε όσους θέλουν να συμμετάσχουν γιατί εκφράζονται από τις πράσινες πολιτικές όσο και σε όσους δεν θεωρούν ότι εκφράζονται από αυτές».\nΜέσα στην εβδομάδα θα δοθούν στην δημοσιότητα τα\nThursday, 27 June 2013 14:20\nΠολύ μαζική ήταν και η χτεσινή συγκέντρωση στην Ιερισσό, όπου μίλησε Elizabeth May, ο περιφερειακός σύμβουλος Μιχάλης Τρεμόπουλος, τρεις Βούλγαροι Πράσινοι και σε skype από τις Βρυξέλλες ο ευρωβουλευτής των Οικολόγων Πράσινων, Νίκος Χρυσόγελος.\n«Το μήνυμα των αγωνιζόμενων κατοίκων της Χαλκιδικής περνάει στην άλλη όχθη του Ατλαντικού, σε μια προσπάθεια για να πούμε ένα μεγάλο ΟΧΙ στη χρυσοφόρα επένδυση για κάποιους, και ένα μεγάλο ΝΑΙ σε ένα διαφορετικό μοντέλο ανάπτυξης», είπε ο πρώην ευρωβουλευτής των Οικολόγων Πράσινων. «Οι αγώνες σας έχουν πίσω τους μια μεγάλη ιστορία και βαλκανική διάσταση», κατέληξε.\nΔείτε σε βίντεο όλη την ομλία του Μ. Τρεμόπουλου\nThursday, 27 June 2013 14:22\nWednesday, 26 June 2013 23:37\nΜαζική συγκέντρωση για το χρυσό χτες στην Ιερισσό\nΜια καλή γεύση από τις αντιδημοκρατικές μεθοδεύσεις και την υποκρισία των χρυσοθήρων στη Χαλκιδική πήρε η βουλευτής των Καναδών Πράσινων, Elizabeth May, σήμερα στο εργοτάξιο στις Σκουριές.\nΑφού έγινε η σημερινή προγραμματισμένη συνάντηση της συνοδείας με στελέχη της εταιρείας και εργαζόμενους ώστε να εκθέσουν τις απόψεις τους, παρόλα αυτά δεν έγινε η προγραμματισμένη επίσκεψη στις εγκαταστάσεις, αφού οι υπεύθυνοι ανακάλεσαν τελευταία στιγμή την άδεια, με πρόσχημα ότι ακολουθούσαν την επιτροπή των Οικολόγων Πράσινων με την May και κάποιοι κάτοικοι!\nΣτην προσπάθεια της επιτροπής να πάει από το δημόσιο δρόμο έστειλαν φαγάνα, που άρχισε να σκάβει το δρόμο ώστε να μην περάσει! Μετά από διαμαρτυρίες η αστυνομία ανακάλυψε ότι ο χειριστής της φαγάνας δεν είχε άδεια και συνέλαβε τον οδηγό. Τελικά η αντιπροσωπεία πέρασε και μπόρεσε να δει το μέγεθος της καταστροφής στο δάσος και το οικοσύστημα, με αιωνόβια δέντρα να έχουν ξεριζωθεί και να έχουν παραχωθεί πρόχειρα, με τα διευθυντικά στελέχη του εργοταξίου να ωραιοποιούν την κατάσταση.\nΗ βουλευτής και επικεφαλής των Καναδών Πράσινων E. May, μία από τις πιο γνωστές περιβαλλοντολόγους της χώρας της, τάχθηκε ενάντια στην επένδυση και τόνισε πως οι Καναδοί είναι άνθρωποι με τις ίδιες ανησυχίες και ευαισθησίες για το περιβάλλον που έχουν και οι Έλληνες. «Είμαστε άνθρωποι σαν και σας και δε μας εκφράζει η στάση των καναδικών συμφερόντων εταιρειών που δραστηριοποιούνται στη Βόρεια Ελλάδα. Έχετε την αλληλεγγύη μας στους μη βίαιους αγώνες σας», κατέληξε.\n«Το μήνυμα των αγωνιζόμενων κατοίκων της Χαλκιδικής περνάει στην άλλη όχθη του Ατλαντικού, σε μια προσπάθεια για να πούμε ένα μεγάλο ΟΧΙ στη χρυσοφόρα επένδυση για κάποιους, και ένα μεγάλο ΝΑΙ σε ένα διαφορετικό μοντέλο ανάπτυξης», είπε ο πρώην ευρωβουλευτής των Οικολόγων Πράσινων Μ. Τρεμόπουλος. «Οι αγώνες σας έχουν πίσω τους μια μεγάλη ιστορία και βαλκανική διάσταση», κατέληξε.\n«Χτες ήσασταν μαζί μας στις διαμαρτυρίες ενάντια στις εξορύξεις χρυσού στο Krumovgrad στη Βουλγαρία και σήμερα είμαστε εδώ μαζί σας. Θα νικήσουμε», τόνισαν οι Βούλγαροι ακτιβιστές και Πράσινοι Boris Sadnov, Georg Tuparev και Vasil Kadrinov.\n«Κάναμε ήδη πολλά στο ευρωκοινοβούλιο, στην Ελλάδα και τη Βουλγαρία ενάντια στην καταστροφική εξόρυξη χρυσού», τόνισε ο ευρωβουλευτής των Οικολόγων Πράσινων Νίκος Χρυσόγελος. «Θα συνεχίσουμε τους αγώνες μας μέχρι να δικαιωθούν», κατέληξε.\nΗ συνολική εικόνα και τα συμπεράσματα της περιοδείας σε Θράκη και Μακεδονία θα παρουσιαστούν σε συνέντευξη Τύπου αύριο Πέμπτη 27/6 στις 10:30, στον κοινωνικό χώρο Οικόπολις (Πτολεμαίων 29Α, 5ος όροφος) στη Θεσσαλονίκη, όπου εκτός από την Elizabeth May, θα συμμετέχουν ο Μιχάλης Τρεμόπουλος και η Ελεάννα Ιωαννίδου.\nThursday, 23 May 2013 15:52\nΤο κουφάρι της «Αμάλθειας» Ημαθίας να γίνει πραγματική αγορά της Περιφέρειας\nΤο ζήτημα της αξιοποίησης της Περιφερειακής Αγοράς Κουλούρας και της πραγματικής στήριξης της αγροτικής παραγωγής με τη διαφανή λειτουργία του Ενιαίου Φορέα της «Αμάλθειας», έθεσε σήμερα στο Περιφερειακό Συμβούλιο Κ. Μακεδονίας ο Μιχάλης Τρεμόπουλος.\nΣτην αναλυτική επερώτησή του ο περιφερειακός σύμβουλος της «Οικολογίας- Αλληλεγγύης» καταλογίζει ευθύνες σε όσους σπατάλησαν τις ευρωπαϊκές χρηματοδοτήσεις για να καταλήξουν σήμερα οι κτηριακές υποδομές της Αγοράς να είναι ένα κουφάρι. Και ενώ θα μπορούσε, σε συνεργασία με τους φορείς, η Αγορά «να αποτελέσει εξαγωγικό και διαμετακομιστικό κέντρο νωπών και μεταποιημένων αγροτικών προϊόντων και έκθεση γεωργικών προϊόντων για τη Βαλκανική και Παρευξείνια Ζώνη και άλλες αγορές», όπως πρόβλεπε ο νόμος του 1997.\nΑκολουθεί η επερώτηση:\nΘΕΜΑ: Περιφερειακή Αγορά Κουλούρας και Ενιαίος φορέας διαχείρισης Οπωροκηπευτικών Ν. Ημαθίας Α. Ε. "ΑΜΑΛΘΕΙΑ ΗΜΑΘΙΑΣ Α.Ε."\nΣτην Ημαθία και στην περιοχή Κουλούρα, ακόμη συνεχίζουν να στέκονται όρθιες οι ημιτελείς κτιριακές υποδομές της «Περιφερειακής Αγοράς Κουλούρας». «Περιφερειακή Αγορά» μόνο κατ’ όνομα βέβαια, αφού δεν λειτούργησε ποτέ. Χρηματοδοτήθηκε από την τότε ΕΟΚ με 1 δισ. δρχ. τη δεκαετία του ΄80.\nΗ θέση της είναι κομβική. Βρίσκεται στην Εγνατία οδό, στο μέσον της απόστασης Ηγουμενίτσα-Κήποι Έβρου, πολύ κοντά στο σιδηροδρομικό δίκτυο (γραμμή Φλώρινα-Βέροια-Πλατύ-Θεσσαλονίκη). Οι κτιριακές υποδομές μέσα σε ένα χώρο 357 στρ. περιλαμβάνουν εγκαταστάσεις περίπου 12.000 τ.μ. (καταστήματα, εκθεσιακό χώρο, αμφιθέατρο, χώρους για ψυγεία οπωροκηπευτικών κ.τ.λ.), που χρόνια τώρα παραμένουν ανεκμετάλλευτες, εγκαταλελειμμένες και λεηλατημένες.\nΜε βάση το Ν. 2538/1997 ορίστηκε ότι η αγορά της Κουλούρας παραχωρείται με σκοπό «να αποτελέσει εξαγωγικό και διαμετακομιστικό κέντρο νωπών και μεταποιημένων αγροτικών προϊόντων και έκθεση γεωργικών προϊόντων για τη Βαλκανική και Παρευξείνια Ζώνη και άλλες αγορές».\nΤο 2004 συστήνεται ο ΕΝΙΑΙΟΣ ΦΟΡΕΑΣ ΔΙΑΧΕΙΡΙΣΗΣ ΟΠΩΡΟΚΗΠΕΥΤΙΚΩΝ ΝΟΜΟΥ ΗΜΑΘΙΑΣ ΑΝΩΝΥΜΗ ΕΤΑΙΡΙΑ "ΑΜΑΛΘΕΙΑ ΗΜΑΘΙΑΣ Α.Ε.", στην οποία συμμετέχουν η νομαρχία Ημαθίας –νυν Περιφέρεια Κ. Μακεδονίας – με ποσοστό 51%, ο\nWednesday, 22 May 2013 20:55\nTο Πράσινο Ινστιτούτο σε συνεργασία με τους Οικολόγους Πράσινους, διοργανώνουν τη συνδιάσκεψη με θέμα: «Λαϊκισμός, Πολιτική Οικολογία, και τα Βαλκάνια», που θα διεξαχθεί στις 23/05-26/05, στον Κοινωνικό Χώρο «Οικόπολις», στη Θεσσαλονίκη, στην οδό Πτολεμαίων 29Α, 5ος όρ. και στο οποίο θα συμμετέχει ως εισηγητής και ο ευρωβουλευτής των Οικολόγων Πράσινων Νίκος Χρυσόγελος.\nΈνα από τα αποτελέσματα της τρέχουσας οικονομικής κρίσης ήταν η κατακόρυφη άνοδος του λαϊκισμού, που έτσι ή αλλιώς ήταν ενδημικός κατά τις τελευταίες δεκαετίες στην Ευρώπη, όντας πια ένα αδιαμφισβήτητο γεγονός. Κάποιοι μάλιστα ισχυρίζονται ότι θα έχει μεγάλη διάρκεια, ενώ άλλοι διατείνονται ότι έχει και προοδευτικά συστατικά. Είτε δεξιός είτε αριστερός, ο λαϊκισμός οφείλει να γίνει αντικείμενο μελέτης, πολύ περισσότερο επειδή συχνά η ακροδεξιά εκδοχή του εκφράζεται με τις παραδοσιακές ρατσιστικές και φασιστικές φόρμες.\nΣ’ αυτή την ευαίσθητη περιοχή της Ευρώπης που λέγεται Βαλκάνια, η Πράσινη αντίληψη για την οικονομία, την πολιτική και την κοινωνία, οφείλει να παίξει ενεργό ρόλο ώστε να μπορέσει να αντιμετωπίσει τις δυσκολίες της ευρωπαϊκής ολοκλήρωσης και της πολύπλευρης κρίσης, και να αντιπαρατεθεί στον ενδημικό λαϊκισμό και την επικίνδυνη δημοκοπία.\nακολουθεί το πλήρες πρόγραμμα\nThursday, 14 March 2013 11:59\nΝα στραφούν οι πολίτες με αγωγές κατά παντός υπευθύνου για το πρόβλημα με τα σκουπίδια προτείνουν οι Οικολόγοι\nΣυνέντευξη τύπου παραχώρησαν οι Οικολόγοι Πράσινου Πελοποννήσου στην Τρίπολη με αφορμή την κατάσταση που επικρατεί στην Περιφέρεια και ειδικά στην Τρίπολη με τη διαχείριση των απορριμμάτων. Μίλησαν οι Γιόκαρης Βασίλης (μέλος γραμματείας Οικολόγων Πελοποννήσου), Τρεμόπουλος Μιχάλης (συντονιστής εκτελεστικής γραμματείας Οικολόγων), Κωνσταντίνα Κοσμίδου (μέλος εκτελεστικής γραμματείας Οικολόγων) και Λυμπεροπούλου Δήμητρα (μέλος γραμματείας Οικολόγων Πελοποννήσου).\nΟ Μ. Τρεμόπουλος έκανε λόγο για 'μαφιόζικα χτυπήματα' στην Πελοπόννησο, όσον αφορά τη διαχείριση των απορριμμάτων και τόνισε ότι είναι ώρα να υπάρξει αντίδραση από τους πολίτες! Πρόσθεσε ότι η Πελοπόννησος παρουσιάζει τη χειρότερη εικόνα σε ολόκληρη τη χώρα και είμαστε πολύ πίσω όσον αφορά στα ευρωπαϊκά δεδομένα. ''Υπάρχουν ευθύνες και πρέπει να αποδοθούν'' είπε και συμπλήρωσε ότι το αδιέξοδο μοντέλο και το πελατειακό κράτος οδήγησαν στην αναποτελεσματικότητα και στην ανικανότητα αυτή.\nΠρότειναν τη μείωση του όγκου των απορριμμάτων, την ανακύκλωση και την εφαρμογή ενός σχεδίου εναλλακτικής διαχείρισης. 'Οι πολίτες θα αγκαλιάσουν τις προσπάθειες αρκεί να υπάρχει πολιτική βούληση', υποστήριξαν.\nΓια την κατάσταση της Τρίπολης ο Μ. Τρεμόπουλος δήλωσε ότι οι δήμοι θα μπορούσαν να έχουν δώσει βιώσιμες λύσεις όπως ήδη έχει γίνει και σε άλλες πόλεις της Ελλάδας, αλλά και η περιφέρεια έχει την υποχρέωση για


ΑΝΤΩΝΗΣ ΡΕΜΟΣ: Ακούστε το νέο του άλμπουμ πριν κυκλοφορήσει | Gpop.gr\nΑΝΤΩΝΗΣ ΡΕΜΟΣ: Ακούστε το νέο του άλμπουμ πριν κυκλοφορήσει\nΚείμενο: Gpop team 05/12/2016\nΟ Αντώνης Ρέμος παρουσιάζει αποκλειστικά και σε πρώτη μετάδοση, ολόκληρο το νέο του άλμπουμ με τίτλο «Σπασμένα κομμάτια της καρδιάς», στον Ρυθμό 94,9 πριν από την επίσημη κυκλοφορία του στα δισκοπωλεία.\nΤην Τετάρτη 7 Δεκεμβρίου, συντονιστείτε όλη την ημέρα από τις 8 το πρωί και ακούστε αποκλειστικά και σε πρώτη μετάδοση, όλα τα καινούρια τραγούδια του νέου άλμπουμ του Αντώνη Ρέμου πριν την επίσημη κυκλοφορία τους!\nΚάθε ώρα και ένα καινούριο τραγούδι, μια καινούρια επιτυχία.\nΡυθμός 94,9 – ΟΛΕΣ ΟΙ ΕΠΙΤΥΧΙΕΣ ΠΑΙΖΟΥΝ ΕΔΩ\nΑντώνης Ρέμος – Σπασμένα κομμάτια της καρδιάς…\nΑΝΤΩΝΗΣ ΡΕΜΟΣ-NEO ALBUM-«Σπασμένα Κομμάτια Της Καρδιάς»\nΑντώνης Ρέμος – Ώπα – New Single\nΝΕΟ SINGLΕ ΑΠΟ ΤΟΝ Ν.ΟΙΚΟΝΟΜΟΠΟΥΛΟ ΣΤΟΝ ΡΥΘΜΟ 949\nΝΕΟ SINGLE ΑΠΟ ΤΟΝ Ν.ΒΕΡΤΗ ΣΤΟΝ ΡΥΘΜΟ 949\n«Βάλε μου φωτιά» το ολοκαίνουριο κομμάτι της Ελένης Χατζίδου\nΕλένη Χατζίδου: Κυκλοφόρησε το πρώτο της άλμπουμ\nΡυθμός In Love 2017\nΔΗΜΗΤΡΗΣ ΣΑΜΟΛΗΣ “ΕΝΑ ΣΥΜΠΑΝ ΣΤΑ ΜΕΤΡΑ ΣΟΥ”\nΟ Γιώργος Σαμπάνης LIVE από το Acro και από την…\nTagged «Σπασμένα κομμάτια της καρδιάς», Αντώνης Ρέμος, Ρυθμό 949\nPrevious Post: Ξεκίνησε το live test του Rising Star\nNext Post: “ΠΕΤΑΕΙ ΠΕΤΑΕΙ” Στο θέατρο Χυτήριο


Αρχική Σελίδα » Πρόγραμμα Περιβαλλοντικής Εκπαίδευσης » ΣΕΠ » Δημοτικό » Δύσκολο » Ιστορία (ΠΕ) » Αρχαιότητα (1100 π.Χ.- 4ος μ.Χ. αι.) » Γερμανική Γλώσσα » Κατοικία – Περιβάλλον


ΕΙΔΗΣΕΙΣ 09/08/2017 - 18:19 | Author: Newsroom\nΠοιοι υπάλληλοι με παιδιά μπορεί να χάσουν την οικογενειακή παροχή Η διάταξη :\n3. Στο τέλος του δεύτερου εδαφίου της παρ. 1 του άρθρου 15 του ν. 4354/2015 προστίθεται νέο εδάφιο,\n«Η παροχή του προηγούμενου εδαφίου δεν χορηγείται σε υπάλληλο με τέκνα τα οποία έχουν ίδια εισοδήματα είτε από την άσκηση βιοποριστικού επαγγέλματος είτε από άλλη πηγή, υποβάλλουν δική τους φορολογική δήλωση και το δηλωθέν εισόδημα υπερβαίνει το ύψος του αφορολόγητου ορίου, όπως αυτό διαμορφώνεται κάθε φορά από τις διατάξεις της φορολογικής νομοθεσίας.\nΣε αυτή την περίπτωση η οικογενειακή παροχή παύει να καταβάλλεται για το οικονομικό έτος κατά το οποίο διαπιστώνεται η υπέρβαση του ως άνω ορίου.».\n4. Η παρ. 2 του άρθρου 15 του ν. 4354/2015 αντικαθίσταται, από τότε που ίσχυσε, ως εξής:\nΓια την ενίσχυση της οικογένειας των υπαλλήλων, που εμπίπτουν στις διατάξεις του παρόντος νόμου, χορηγείται μηνιαία οικογενειακή παροχή, ανάλογα με την οικογενειακή κατάσταση των υπαλλήλων, ως εξής:\nΗ οικογενειακή παροχή είναι για υπάλληλο με τέκνα ανήλικα ή ανίκανα σωματικά ή πνευματικά για άσκηση βιοποριστικού επαγγέλματος με ποσοστό αναπηρίας πενήντα τοις εκατό (50%) τουλάχιστον, η παροχή ορίζεται σε πενήντα (50) ευρώ για ένα (1) τέκνο, σε εβδομήντα (70) ευρώ συνολικά για δύο (2) τέκνα, σε εκατόν είκοσι (120) ευρώ συνολικά για τρία (3) τέκνα, σε εκατόν εβδομήντα (170) ευρώ συνολικά για τέσσερα (4)τέκνα και προσαυξάνεται κατά εβδομήντα (70) ευρώ για κάθε επιπλέον τέκνο. Η κατά τα ανωτέρω παροχή χορηγείται για τέκνα προερχόμενα από γάμο, φυσικά, θετά ή αναγνωρισθέντα, εφόσον είναι άγαμα και δεν υπερβαίνουν το 18ο έτος της ηλικίας τους ή το 19ο έτος, εφόσον φοιτούν στη Μέση Εκπαίδευση.\nNews Tag: ΔΗΜΟΣΙΟΙ ΥΠΑΛΛΗΛΟΙΟΙΚΟΓΕΝΕΙΑΚΟ ΕΠΙΔΟΜΑΠΑΡΟΧΕΣ


Αρπαχτα: Ηξεραν ή δεν ήξεραν ???\nΑναρτήθηκε από arpaxta στις 5:08 μ.μ.\nτον δρόμο για να φύγουν τον ξέρουν πολύ καλά............απλά περιμένουν να τους διώξουμε εμείς με τις κλωτσιές!!!\n10 Δεκεμβρίου 2008 - 5:51 μ.μ.\nΈΤΣΙ ΠΟΥ ΤΟ ΛΕΣ ΜΆΛΛΟΝ ΕΝΑ ΧΈΣΙΜΟ ΣΤΗΣ ΕΚΛΟΓΈΣ ΘΈΛΟΥΝΕ ΜΠΑΣ ΚΑΙ ΒΆΛΟΥΝΕ ΜΥΑΛΌ ΑΝ ΚΑΙ ΔΕΝ ΤΟ ΠΙΣΤΕΎΩ.\n11 Δεκεμβρίου 2008 - 2:59 π.μ.


Κορονοϊός: Στα ύψη το ποσοστό θνητότητας στην Ελλάδα - Προς αυστηροποίηση των μέτρων | Liberal.gr\nΣάββατο 14 Νοεμβρίου 2020, 14:56\nΚορονοϊός: Στα ύψη το ποσοστό θνητότητας στην Ελλάδα - Προς αυστηροποίηση των μέτρων\nΡαγδαία αύξηση κατέγραψαν την τελευταία εβδομάδα οι ασθενείς που κατέληξαν από επιπλοκές του κορονοϊού, με τους ειδικούς, μάλιστα, να εκφράζουν φόβους πως με βάση τα στοιχεία των ασθενών που νοσηλεύονται στις ΜΕΘ αναμένεται περαιτέρω επιδείνωση της κατάστασης.\nΠαράλληλα, η κυβέρνηση εξετάζει την αυστηροποίηση των υφιστάμενων μέτρων προς ένα μοντέλο που θα μοιάζει με το lockdown του Μαρτίου προκειμένου να περιοριστεί η εξάπλωση της νόσου και η πίεση που δέχεται το Σύστημα Υγείας.\nΠιο αναλυτικά, σύμφωνα με τα στοιχεία που δημοσιοποιεί καθημερινά ο ΕΟΔΥ, οι νεκροί από επιπλοκές της νόσου που προκαλεί ο κορονοϊός πολλαπλασιάστηκαν το τελευταίο πενθήμερο, με τον καθημερινό απολογισμό των θυμάτων να προσεγγίζει σταδιακά τον μέσο όρο θανάτων που καταγράφονται στις υπόλοιπες ευρωπαϊκές χώρες.\nΜάλιστα, το Σάββατο η Ελλάδα ξεπέρασε το φράγμα των 1.000 θανάτων από την έναρξη της πανδημίας, ενώ ο μέσος όρος των νεκρών ανά 1.000 κρούσματα κυμαίνεται μεταξύ 15 και 18, ενώ και με αναγωγή στον συνολικό πληθυσμό της χώρας, πλέον η Ελλάδα καταγράφει σχεδόν 20 θανάτους καθημερινά ανά 1 εκατ. κατοίκους.\nΣημειώνεται πως στις αρχές Νοεμβρίου, ο αντίστοιχος αριθμός ήταν μόλις 3 θάνατοι για κάθε εκατομμύριο κατοίκους.\nΠαράλληλα, ανησυχία και προβληματισμό προκαλούν οι εκτιμήσεις των ειδικών για το ερχόμενο χρονικό διάστημα, καθώς με βάση τα αριθμητικά μοντέλα και τα δεδομένα από προηγούμενες περιόδους, εκτιμάται πως ο αριθμός των θυμάτων θα παραμείνει στα ίδια και ίσως σε υψηλότερα επίπεδα.\nΣύμφωνα με τα επιδημιολογικά δεδομένα, το τελευταίο τριήμερο ο μέσος ημερήσιος αριθμός εισαγωγών σε ΜΕΘ είναι 55 ασθενείς, ενώ αν συνεκτιμηθούν οι αριθμοί των συνολικά διασωληνωμένων, ο αριθμός των θανάτων, η θνησιμότητα των διασωληνωμένων που κυμαίνεται μεταξύ 43 και 45% αλλά κι ότι ποσοστό περίπου 50% των θανάτων καταγράφονται σε απλές κλίνες Covid, οι ειδικοί αναμένουν την διατήρηση των θανάτων σε υψηλά νούμερα για τις επόμενες 30 ημέρες.\nΤο μεγαλύτερο πρόβλημα δεν αφορά την επάρκεια κλινών, γιατί υπάρχει ακόμη η δυνατότητα για μετατροπή κλινών ΜΕΘ από γενικά περιστατικά σε περιστατικά COVID - 19, όπως αντίστοιχα υπάρχει και η δυνατότητα για μετατροπή απλών θαλάμων, σε θαλάμους ασθενών με COVID - 19.\nΟι ΜΕΘ - COVID είναι σήμερα 533 και έχουν καταληφθεί οι 391, ενώ 142 παραμένουν κενές.\n- Β. Κικίλιας: Πιστή τήρηση των μέτρων για να βγούμε γρήγορα από το lockdown\n- Θεσσαλονίκη: Έφοδος της ΕΛΑΣ σε πάρτι με τη συμμετοχή 20 ατόμων - Δύο συλλήψεις\n- Στ. Πέτσας: Δεν θα πρέπει να μας παρασύρει η μείωση των κρουσμάτων - Θα αυξηθεί η πίεση στο Σύστημα Υγείας\n- Ένωση Δικαστών και Εισαγγελέων: «Να κλείσουν τα δικαστήρια σε Θεσσαλονίκη και Λάρισα»


ΤΙ ΝΑ ΚΑΝΕΙΣ ΣΤΗ ΣΧΕΣΗ ΣΟΥ\nΑρχική σελίδα Θέματα Σχέσεις-Αγάπη Τι να κάνεις στη σχέση σου\n<p>Να τον κάνεις να χαμογελάει, ακόμα και όταν δεν είστε εκεί μαζί του. Στείλτε στον σύντροφό σας αυθόρμητα κείμενα ή ιστοσελίδες με αστεία κατά τη διάρκεια της ημέρας.\nΌταν ο σύντροφός σας είναι κουρασμένος, τον αφήσετε να κοιμηθεί. Όταν είναι εκκεντρικός, ας είναι. Όταν είναι πεινασμένοι, προσφέρετέ του ένα σνακ. Απαντώντας σε φυσικές και συναισθηματικές ανάγκες του συντρόφου σας είναι ένας τρόπος για να πείτε «σ 'αγαπώ!».\nΜην κάνετε κουτσομπολιά για την αγάπη σας. Αν χρειάζεστε οδηγίες σχετικά με το σεξ και την αγάπη, να μιλήσετε με έναν επαγγελματία, ένας σύμβουλος, κάποιος που μπορείτε να εμπιστευθείτε για να κρατήσετε την προσωπική σας ζωή ιδιωτική.\nΜην διακόπτετε. Μερικές φορές, όταν γνωρίζετε κάποιον πολύ καλά, νιώθετε σαν να μπορείτε να ολοκληρώσετε τις προτάσεις τους. Αλλά ακριβώς επειδή μπορείτε, δεν σημαίνει ότι πρέπει. Πείτε «σ 'αγαπώ» με το να είστε ένας καλός ακροατής.\nΜην φοβάστε να ζητήσετε για αγκαλιές και φιλιά όταν τα χρειάζεστε. Και είναι γενναιόδωροι σε αντάλλαγμα. Όταν είστε ανοιχτοί να ζητήσετε περισσότερη αγάπη, θα είναι πιο ανοιχτοί για να δώσουν αγάπη και στοργή.\nΝα του θυμίζετε συνέχεια ότι είστε τρελοί γι 'αυτόν. Πείτε στο σύντροφό σας πόσο έξυπνος, σέξι, χαλαρός, αστείος, νομίζετε ότι είναι.\nΆντρας: Θέλει Σχέση;\nΠώς θα ξέρεις αν ο άντρας που αγαπάς, θέλει ή όχι πραγματικά σχέση; Μπορεί να είσαστε μαζί, να βγαίνετε, αλλά αυτό, δεν είναι σχέση! Σχέση,...\nΤον ζηλεύεις τον σύντροφό σου; Kαλά κάνεις! Η ζήλια είναι ένα από τα πιο χρήσιμα συναισθήματα σε μια σχέση. Και στην ουσία, χωρίς ζήλια,...\nΈρωτας: Έχεις το Πάνω Χέρι;\nΜπορείς να κάνεις ό,τι θέλεις στον έρωτα; Ή μήπως σε κάνει ο άντρας που έχεις σχέση, ό,τι θέλει εκείνος; Είσαι λίγο θύμα, ή κάνεις τους...\nΑν ο Έρωτας Έρθει Μετά;\nΤι μπορείς να κάνεις, αν ο πραγματικός σου έρωτας, έρθει όταν είσαι δεσμευμένη; Αν σου παίξει τέτοιο παιχνίδι η ζωή, πώς μπορείς να το...


Eυρωπαϊκή Ταυτότητα | ΝΗΠΙΑΓΩΓΕΙΟ ΝΕΟΧΩΡΟΥΔΑΣ\n← Δρώμενο για την 28η Οκτωβρίου- Αναπαράσταση Γεγονότων\nΗμέρα γονιού →\nΤο πρόγραμμα που επεξεργαστήκαμε τη σχολική χρονιά 2017-18 «Τέχνη, τέχνη είσαι εδώ;» βραβεύτηκε με την Ευρωπαϊκή Ταυτότητα.\nΈνα μήνυμα συνόδευε την απονομή του βραβείου μας.\nΣυγχαρητήρια! Το σχολείο σας βραβεύθηκε με την Ευρωπαϊκή Ετικέτα Ποιότητας για την τελειότητα της εργασίας σας στο έργο eTwinning «Τέχνη, τέχνη είσαι εδώ;». Αυτό σημαίνει πως η εργασία σας, η εργασία των μαθητών και του σχολείου σας έχει αναγνωριστεί στο υψηλότερο Ευρωπαϊκό επίπεδο.\nΤι μεγάλη τιμή! Ευχαριστούμε και θα συνεχίσουμε με αναπτερωμένες τις δυνάμεις και επιβραβευμένους τους κόπους μας….\nΔημοσιεύθηκε 23 Οκτωβρίου 2018 από τον/την ΝΗΠΙΑΓΩΓΕΙΟ ΝΕΟΧΩΡΟΥΔΑΣ\tστο Etwinning | Permalink\nΕπίσκεψη σε θεατρική παράσταση\nμέρα γονιού- μαμά Γωγώ\nO κάπταιν Τζιμ, η Λάσι και τα κουτάβια της- 6η Αποστολή


Προέλευση – Ετυμολογία Αράχωβας – arachova.gr\nΗ Αράχωβα κατά μία εκδοχή, είναι σύνθετη Σλαβική λέξη και σημαίνει καρυδότοπος. (Οrechova = orech + ova = καρυδιά + τόπος).\nΣύμφωνα με άλλη εκδοχή, είναι σύνθετη λέξη που προέρχεται από την Ελληνική λέξη «ράχις» και τη Σλαβική λέξη «οva» που σημαίνει τόπος, άρα Αράχωβα = ραχότοπος.\nΟι παραπάνω εκδοχές όμως, δε φαίνεται να ευσταθούν διότι δεν υπήρξε εκτεταμένη Σλαβική εγκατάσταση στην ευρύτερη περιοχή. Βεβαίως υπήρξαν Σλαβικές επιδρομές τον 7ο και 8ο αι μΧ, όμως δεν παρέμειναν στη Στερεά οι Σλάβοι, όσο στην Πελοπόννησο στην οποία κυρίως εγκαταστάθηκαν.\nΑκόμη και ο συσχετισμός της Αράχωβας με τις πολλές καρυδιές δεν είναι πειστικός.\nΣτην Ελλάδα υπάρχουν περί τις 10 τοποθεσίες που αναφέρονται με το όνομα Αράχωβα, στις οποίες ποτέ δεν καλλιεργήθηκαν καρυδιές.\nΆλλωστε η καρυδιά απαιτεί πεδινά και εύφορα εδάφη και όχι ορεινές περιοχές όπως η Αράχωβα Βοιωτίας.\nΕίναι προφανές λοιπόν ότι η Αράχωβα αποτελεί Ελληνικότατη λέξη.\nΈχει τις ρίζες της στην κάθοδο των Δωριέων (1100 – 800 πΧ) που επικράτησαν σε πολλές περιοχές της Ελλάδας, μεταξύ της οποίας ήταν και η Φωκίδα.\nΠρέπει να τονιστεί ότι τα Ελληνικά Φύλα και οι Δωριείς, κατά τις μετακινήσεις τους, διατηρούσαν την πολιτική οργάνωση που είχαν. Κάθε Φύλο που μετανάστευε ήταν ένα κινούμενο κράτος. Το κύριο χαρακτηριστικό της οργάνωσης αυτού του κράτους ήταν ο χωρισμός του σε ομάδες που λέγονταν φρατρίες, που καθόριζαν έτσι, τη ζωή των πολιτών.\nΟι Δωριείς ονόμαζαν τις μικρές αυτές ομάδες «ώβας ή ωβάς». Επομένως η ωβή (ωβά στα Δωρικά) σήμαινε την «κώμη».\nΟι ποιμένες κάτοικοι που ζούσαν στις ράχες μιας περιοχής, σε πολλούς οικισμούς, τις κώμες, άρχισαν να συγκεντρώνονται και να διαμένουν μόνιμα στην περιοχή της Αράχωβας.\nΈτσι η καινούργια πόλη που άρχισε να συγκροτείται ονομάστηκε Ράχωβα που σημαίνει την ένωση των κατοίκων σε μια πόλη που ζούσαν σε πολλούς οικισμούς «τας ωβάς», στις ράχες της περιοχής.\nΗ αρχική συγκρότηση της Αράχωβας, υπολογίζεται μεταξύ του 6αι και 10 αι μ.Χ.\nΑργότερα πήρε το ευφωνικό Α και έγινε Αράχωβα.\nΆλλωστε, όλες οι μαρτυρίες των περιηγητών, θεωρούσαν την Αράχωβα, Ελληνικό χωριό με αμιγή στοιχεία Ελληνικών εθίμων και παραδόσεων.\nPrevious Post Αραχωβίτικη Επαναστατική Σημαία\nNext Post Ρωμαϊκά – Βυζαντινά χρόνια


Η ζωή και το τραγικό τέλος του μεγάλου ποιητή Άγγελου Σικελιανού. - Κατερίνα Τσεμπερλίδου Η ζωή και το τραγικό τέλος του μεγάλου ποιητή Άγγελου Σικελιανού. - Κατερίνα Τσεμπερλίδου Η ζωή και το τραγικό τέλος του μεγάλου ποιητή Άγγελου Σικελιανού. - Κατερίνα Τσεμπερλίδου\nΗ ζωή και το τραγικό τέλος του μεγάλου ποιητή Άγγελου Σικελιανού.\nPost by: Αλέξανδρος Δρίβας 24/02/2020 0 comments\t328 views\nΤα ελληνικά γράμματα έχουν δοξαστεί από ποιητές σαν τον Άγγελο Σικελιανό. Η ιδιαίτερη πατρίδα του ήταν η Λευκάδα. Από έφηβος ξεκίνησε να δείχνει ψήγματα του ταλέντου του. Η ζωή του είχε αρκετές ατυχίες αλλά δεν τον απέτρεψαν από το να φτάσει στο επίπεδο να συγκαταλέγεται στους εθνικούς μας ποιητές.\n1. Ξεκίνησε να εργάζεται ως ηθοποιός.\nΚαλλιτεχνική φύση, ο Άγγελος Σικελιανός δημοσίευσε σε περιοδικά τις πρώτες ποιητικές του συλλογές στην Αθήνα. Ποιήματά του, δημοσίευσαν και ”Τα Παναθήναια” και ”Ο Διόνυσος”. Παρόλα αυτά, όταν ήρθε στην Αθήνα το 1901 και γράφτηκε στη Νομική Σχολή Αθηνών, έγινε ηθοποιός στη ”Νέα Σκηνή” με τον Χρηστομάνο. Η επαφή του με το θέατρο, τον βοήθησε πολύ στο να εξελίξει ταχύτατα το ποιητικό του ταλέντο.\n2. Το ”νησάκι” του.\nΣτα καταγάλανα νερά της Λευκάδας, ένα μικρό νησάκι που λέγεται Άγιος Νικόλαος, ήταν το νησάκι της καρδιάς του Άγγελου Σικελιανού και της συζύγου του, Εύας Πάλμερ. Εκεί έζησαν πολύ καιρό μαζί και ουσιαστικά, έχτισαν την αγάπη τους. Το νησάκι ακόμη και σήμερα το αποκαλούν ”νησάκι του Σικελιανού”!\n3. Καρδιακοί φίλοι με τον Νίκο Καζαντζάκη.\nΟ νους μας μαγεύεται όταν ακούμε οτι καλλιτέχνες και άνθρωποι των γραμμάτων ήταν μεταξύ τους φίλοι! Ειδικά όταν πρόκειται για πένες του βεληνεκούς του Σικελιανού και του Καζαντζάκη. Όταν έφυγε από τη ζωή ο Άγγελος Σικελιανός, ο Καζαντζάκης έγραψε ”Τώρα η Ελλάδα άδειασε”. Οι δύο τους, είχαν πάει πολλά ταξίδια μαζί σε κάθε ιστορική πόλη της Ελλάδας (από τις Μυκήνες και το Ναύπλιο, μέχρι τους Δελφούς και τη Σπάρτη). Είναι σίγουρο ότι θα θέλαμε κάπου σε μια γωνιά να καθόμασταν και να ακούγαμε τι έλεγαν μεταξύ τους αυτοί οι δύο ξεχωριστοί άνθρωποι!\n4. Πολέμησε στους Βαλκανικούς Πολέμους και στήριξε ανοικτά τον Ελευθέριο Βενιζέλο.\nΟ Άγγελος Σικελιανός, δεν ονομάστηκε ως ένας εκ των εθνικών ποιητών τυχαία. Το ποιητικό του ταλέντο, η βαθιά του αγάπη για την ελληνική ιστορία και ο ζήλος του στους Βαλκανικούς Πολέμους, τον έχουν κάνει κομμάτι της Ελλάδας. Το 1912 ο Σικελιανός στρατεύτηκε στους Βαλκανικούς Πολέμους και γύρισε το 1914. Κατά τα χρόνια του Εθνικού Διχασμού, ο Σικελιανός πήρε το μέρος του Ελευθερίου Βενιζέλου στην κόντρα που είχε με τον Βασιλιά.\n5. Ήθελε να φτιάξει έναν ΟΗΕ στους Δελφούς.\nΤα μεγάλα πνεύματα, ταρακουνιούνται από τα μεγάλα και τα δραματικά γεγονότα. Μετά τον Α’ Παγκόσμιο Πόλεμο, τη Μικρασιατική Καταστροφή και την Επανάσταση των Μπολσεβίκων κατά το πρώτο τέταρτο του 20ου αιώνα, ο Άγγελος Σικελιανός εργάστηκε για να υλοποιήσει ένα όραμα που όμοιό του δεν είχε κανείς άνθρωπος των γραμμάτων. Ήθελε να δημιουργήσει στους Δελφούς έναν οργανισμό σαν τα Ηνωμένα Έθνη προκειμένου να αναβιώσει ο ρόλος του αρχαίου Μαντείου (στο οποίο μαζεύονταν όλοι οι αξιωματούχοι των πόλεων-κρατών της εποχής). Η γυναίκα του ξόδεψε πολλά χρήματα για να υλοποιήσει το όραμα του Άγγελου Σικελιανού και μάλιστα, το 1924 εγκαταστάθηκαν στους Δελφούς. Στα πλαίσια του οράματος αυτού και της επιστροφής στη Δελφική Ιδέα, οργάνωσε Δελφικές Γιορτές και ανέβασε αρχαίες ελληνικές τραγωδίες.\n6. Η μεγάλη του ποιητική επιτυχία γράφτηκε στη Λιβύη.\nΗ συλλογή ”Ο Αλαφροΐσκιωτος” έκανε τον Σικελιανό πασίγνωστο και αποτελεί τη μεγάλη του ποιητική επιτυχία. Αυτή τη συλλογή, την ολοκλήρωσε ενώ ήταν στη Λιβύη. Έναν χρόνο αργότερα, γνώρισε τον έρωτα και τη γυναίκα της ζωής του, την Εύα Πάλμερ όπου και την παντρεύτηκε στην αγαπημένη του Λευκάδα.\n7. Θάνατος από μοιραίο λάθος.\nΟ Άγγελος Σικελιανός δεν έζησε καλά τα τελευταία του χρόνια. Πολλές ήταν οι ασθένειες που τον ταλαιπώρησαν και εκτός από αυτό, η οικονομική του κατάσταση ήταν τραγική. Πέθανε το 1951, στις 19 Ιουνίου. Λίγες μέρες πριν, η οικιακή βοηθός είχε μπερδέψει το φάρμακο που έπρεπε να του δίνει καθημερινά, με ένα καθαριστικό υγρό και αυτό είχε σαν αποτέλεσμα να υποστεί σοβαρές βλάβες στους πνεύμονές του.\nΟδυσσέας Ελύτης: η ζωή του νομπελίστα ποιητή, το έργο του, η αυτοεξορία του.


StudioA-Blog: Μπλόκο σε τέσσερις εισαγωγές ακατάλληλων για κατανάλωση τροφίμων\nΜπλόκο σε τέσσερις εισαγωγές ακατάλληλων για κατανάλωση τροφίμων\nΣτην απαγόρευση εισόδου στην χώρα 108,8 τόνων ακατάλληλων για κατανάλωση τροφίμων φυτικής προέλευσης από τις ΗΠΑ και την Αργεντινή, προχώρησαν τον Νοέμβριο τα αρμόδια κλιμάκια ελέγχου της Νομαρχίας Πειραιά, στο πλαίσιο των καθημερινών προσπαθειών που καταβάλλουν για την προστασία της δημόσιας υγείας και των καταναλωτών.\nΚατά την επιτόπια αυτοψία τους στους χώρους του Ε’ Τελωνείου Πειραιά απ’ όπου επρόκειτο να εισαχθούν τα προϊόντα και ανοίγοντας τα κοντέινερς στα οποία ήταν αποθηκευμένα, οι γεωπόνοι της Νομαρχίας διαπίστωσαν ότι ήταν ακατάλληλα για κατανάλωση σύμφωνα με την εθνική και κοινοτική νομοθεσία.\nΣυγκεκριμένα απαγορεύθηκε η είσοδος στην χώρα σε :\n· 51,8 τόνους λεμόνια από την Αργεντινή, που βρέθηκαν σε προχωρημένο στάδιο σήψης. Το προϊόν επρόκειτο να εισαχθεί στην χώρα μας για λογαριασμό της εταιρείας Λιμπάντσης ΑΕ\n· 20,6 τόνους αμυγδαλόψιχα από τις ΗΠΑ, καθώς διαπιστώθηκε εισροή νερού στο εσωτερικό του κοντέινερ με αποτέλεσμα την ανάπτυξη μούχλας. Το προϊόν επρόκειτο να εισαχθεί στην χώρα μας για λογαριασμό της εταιρείας Καρδασιλάρης & Υιοί ΑΕΒΕ\n· 20 τόνους αμύγδαλα από τις ΗΠΑ, στα οποία είχαν αναπτυχθεί έντομα και προνύμφες εντόμων. Το προϊόν επρόκειτο να εισαχθεί στην χώρα μας για λογαριασμό της εταιρείας Σπύρος Χρήστου ΑΕΒΕ\n· 16,4 τόνους αμύγδαλα από τις ΗΠΑ, στα οποία διαπιστώθηκε η ύπαρξη ζώντων εντόμων και προνυμφών. Το προϊόν επρόκειτο να εισαχθεί στην χώρα μας για λογαριασμό της εταιρείας Γεωργιτσόπουλος & ΣΙΑ Ο.Ε\nΓια τις υποθέσεις ενημερώθηκε το Υπουργείο Αγροτικής Ανάπτυξης και Τροφίμων, καθώς και το Περιφερειακό Κέντρο Προστασίας Φυτών και Ποιοτικού Ελέγχου Πειραιά.\nΣημειώνεται ότι από τις αρχές του έτους, η Νομαρχία Πειραιά έχει απαγορεύσει την είσοδο στην χώρα μας σε 49 εισαγωγές συνολικού βάρους 1910,15 τόνων τροφίμων φυτικής προέλευσης.\nΣε δηλώσεις του ο Νομάρχης Πειραιά Γιάννης Μίχας επεσήμανε ότι «συνεχίζουμε με εντατικούς ρυθμούς τους ελέγχους μας σε όλα τα σημεία εμπορίας και διακίνησης τροφίμων. Παρά τις αντιξοότητες, παρά τα πενιχρά μέσα και το ελλιπές σε αριθμό προσωπικό, οι ελεγκτικοί μας μηχανισμοί στέκονται στο ύψος των περιστάσεων, έχοντας αποτρέψει σε εκατομμύρια κιλά ακατάλληλα για κατανάλωση προϊόντα να καταλήξουν στο τραπέζι του καταναλωτή. Η Κυβέρνηση θα πρέπει ωστόσο άμεσα να προχωρήσει στην επανεξέταση και αναπροσαρμογή του ισχύοντος νομοθετικού και κυρωτικού πλαισίου που είναι ανεπαρκές και πολυδαίδαλο, βάσει και των προτάσεων που έχουμε καταθέσει, εάν επιθυμεί πράγματι την αποτελεσματική και ουσιαστική προστασία του πολίτη καταναλωτή».\nΝέες θέσεις εργασίας μέσω ΑΣΕΠ\nΠυρκαγιές 2008 - Απολογισμός\nΜας αρέσει η πόλη μας;\nΜε υπουργό τον Ευάγγελο Μπασιάκο η ιστοσελίδα του ...\nΈνα ακόμα βήμα για τη Διπλή Ανάπλαση\nΤο υπόμνημα που έδωσε ο Εφραίμ στην Εξεταστική Επι...\nΣτον ιερομόναχο Γερμανό μεταβιβάζονται οι διαχειρι...\nΤι είπε ο Άθως Κοιρανίδης στην Εξεταστική Επιτροπή...\nΓιατί δεν αποφυλακίζονται οι δυο τελευταίοι έγκλει...\nΔείτε το καλιφορνέζικο ηλιακό τρίκυκλο που θα κυκλ...\nΜπλόκο σε τέσσερις εισαγωγές ακατάλληλων για καταν...\nΤι ακίνητα μπορούν να αγοράσουν όσοι δεν μπορούν ...\nΤι σημαίνει η λέξη Rassadel;\nΝα αποζημιώνονται οι αθώοι που φυλακίζονται - Πώς ...\nΤο βιογραφικό του Αρσένιου - Ποιος είναι ο μοναχός...\nΠοια πολιτικά πρόσωπα θα περάσουν από την Εξεταστι...\nΑπό τις 15 Δεκεμβρίου τίθεται σε ισχύ το εορταστικ...\nΟι ερωτήσεις και οι απαντήσεις του τεστ δεξιοτήτων...\nΣήμερα στην Εξεταστική…\nΔωρεάν ίντερνετ σε 5.000 σημεία\nΒρείτε δουλειά στο εξωτερικό - Ιδανική επιλογή οι ...\nΓεννήθηκαν τα σιαμαία της 18χρονης Βρετανίδας\nΗ Μονή Βατοπεδίου σας εύχεται "χρόνια πολλά" - Βίν...


Αλέξανδρος Κοψιάλης: "Κάρφωσε" όσους τον πρόδωσαν για "να βγάλουν τη ρετσινιά από πάνω τους"\nΑλέξανδρος Κοψιάλης: “Κάρφωσε” όσους τον πρόδωσαν για “να βγάλουν τη ρετσινιά από πάνω τους”\nby Niki M. 28/01/2022 07:15 1163\nΟ Αλέξανδρος Κοψιάλης τις τελευταίες ημέρες βρίσκεται στο στόχαστρο, με αφορμή την υπόθεση βιασμού στη Θεσσαλονίκη, με τους χρήστες των social media, διάσημους και μη, να τα έχουν βάλει μαζί του και να έχει χάσει πολλούς followers.\nΑποκορύφωμα, μάλιστα, των όσων έχουν συμβεί ήταν να κατέβει ο διαγωνισμός που έκανε από κοινού με τα αδέλφια Αντετοκούνμπο με δώρο ένα σπίτι αξίας άνω των 100.000 ευρώ.\nΟ ίδιος μέσω των stories του στο Instagram, «κάρφωσε» όλους όσους τον πρόδωσαν για να βγάλουν, όπως υπογράμμισε, «τη ρετσινιά από πάνω τους».\nΟ Αλέξανδρος Κοψιάλης εναντίον εκείνων που τον πρόδωσαν\nΌπως επεσήμανε ο Αλέξανδρος Κοψιάλης «είδα κομμάτια από το παρελθόν μου που το σ’ αγαπώ πήγαινε καραμέλα. Να χοροπηδάνε πάνω στο πτώμα μου και στη δυστυχία της οικογένειάς μου, ανεβάζοντας story γεμάτα νόημα στο instagram. Φωτογραφίζοντας τον κακοποιό (δηλαδή εμένα) είτε μιλώντας στην κάμερα είτε βάζοντας φθηνά quotes πατώντας στη google τη λέξη κάρμα. Χάρηκαν με το επικείμενο τέλος μου, χαίρομαι που η μοίρα μου και οι επιλογές μου σας πέταξαν στο παρελθόν. Και χαίρομαι επίσης που ποτέ μου δεν ευχαριστήθηκα με την δυστυχία σας, σε αντίθεση με εσάς».\nΚαι συμπληρώνει ο Αλέξανδρος Κοψιάλης για τους χρήστες των social media «είδα διαδικτυακούς μου φίλους celebrity και μη, με τους οποίους έχω πει παραπάνω από μια κουβέντα και ένα απλό καλησπέρα, έχουμε ανταλλάξει απόψεις, έχουν ζητήσει βοήθεια και τους την έδωσα απλόχερα όπως κάνω πάντα και σπεύδουν να με σβήσουν από φίλο λες και έπρεπε να βγάλουν μια ρετσινιά από πάνω τους, έναν βραχνά που έψαχναν καιρό να πετάξουν και τώρα τους δόθηκε η ευκαιρία. Όσο για αυτούς που με αφαίρεσαν από ακόλουθο για να μην δω ότι μου έκαναν unfloow. Όταν το είδα γέλασα πολύ δυνατά, αλήθεια. Να είναι καλά η τεχνολογία».\nΟι ευχαριστίες του Αλέξανδρου Κοψιάλη σε όσους στάθηκαν στο πλευρό του\nΟ Αλέξανδρος Κοψιάλης ευχαρίστησε τους χρήστες των social media που στέκονται στο πλευρό του ίδιου και της οικογένειάς του, σημειώνοντας «όμως υπήρξαν και εκείνοι οι οποίοι με στήριξαν, από εκεί που δεν το περίμενα, σιωπηλά χωρίς να ψάχνουν cloud και χωρίς να κάνουν θόρυβο. Έπεσε εντελώς τυχαία στην αντίληψή μου και τους βγάζω το καπέλο».\nΑλέξανδρος Κοψιάλης: Η βάφτιση του γιου του, η όμορφη τελετή, η κούκλα σύζυγος, και το πάρτι με τον Πανταζή\n06/06/2022 12:10 06/06/2022 18:55 391\n12/05/2022 16:33 907\n12/05/2022 12:58 12/05/2022 12:58 864\n15/03/2022 06:44 15/03/2022 06:45 1331\nSOCIAL MEDIAΑΛΕΞΑΝΔΡΟΣ ΚΟΨΙΑΛΗΣΧΡΗΣΤΕΣ


Έρχονται αλλαγές: Πώς θα σε επηρεάσει η Νέα Σελήνη στο Σκορπιό ανάλογα με το ζώδιό σου - Chill In\nΠοιες εξελίξεις αναμένεται να φέρει στη ζωή μας.\nΜετά από ένα “blue moon” στο τέλος του Οκτωβρίου, το τελικό διάστημα οπισθοδρόμησης του Ερμή και τη χαοτική αστρολογία oλόκληρης αυτής της περιόδου, πιθανότατα όλοι χρειαζόμαστε μια ευκαιρία για μια νέα αρχή. Και αυτή έρχεται με τη Σελήνη του Νοεμβρίου 2020, η οποία κορυφώθηκε τις πρώτες πρωινές ώρες της 15ης Νοεμβρίου.\nΗ Νέα Σελήνη του Νοεμβρίου πραγματοποιήθηκε την επόμενη ημέρα μετά το τέλος της ανάδρομης πορείας του Άρη για αυτό και η ενέργεια αυτής της είναι ισχυρή. Γνωρίζοντας λοιπόν με ποιον τρόπο θα επηρεάσει το ζώδιο σου μπορείς να αξιοποιήσεις στο έπακρο ένα από τα πιο σημαντικά αστρολογικά σημεία του μήνα.\nΤο νέο φεγγάρι του Νοεμβρίου είναι το σκοτεινό σεληνιακό σημείο της σεζόν του Σκορπιού για το 2020, κατά την οποία τόσο ο ήλιος όσο και η σελήνη θα ευθυγραμμιστούν σε αυτό το συναισθηματικά έντονο ζώδιο του νερού. Η ενέργεια της Νέας Σελήνης στο Σκορπιό έχει να κάνει με την αντιμετώπιση της σκοτεινής πλευράς μας – οπότε αν είμαστε ειλικρινείς με τον εαυτό μας για όλες τις επιθυμίες- ταμπού, και τα πιο ευάλωτα συναισθήματά μας και τους φόβους κάτω από την επιφάνεια, τότε θα είμαστε σε θέση να απαλλαγούμε από αυτούς για πάντα. Ευτυχώς, υπάρχουν ορισμένες θετικές πλανητικές πτυχές που θα κάνουν αυτήν τη διαδικασία ευκολότερη. Το φεγγάρι συνδέεται τόσο με τον Δία όσο και με τον Πλούτωνα, που θα μας συνδέσουν με την εσωτερική μας σοφία και θα μας δώσουν πιο συναισθηματική πρόσβαση στις σκοτεινές μας πλευρές.\nΔες παρακάτω πώς το νέο φεγγάρι του Νοεμβρίου 2020 θα επηρεάσει το ζώδιο σου.\nΑυτό το νέο φεγγάρι είναι κάτι παραπάνω από μια σκοτεινή νύχτα στον ουρανό αυτόν τον μήνα και για τους Κριούς μοιάζει σαν μια σκοτεινή νύχτα στην ψυχή τους. Το να εστιάσεις προς τα μέσα και να αναγνωρίσεις τις ευαίσθητες λεπτομέρειες των σχέσεων και των επιθυμιών σου δεν είναι εύκολο, αλλά το να τις αγκαλιάσεις είναι ο καλύτερος τρόπος για να εξελιχθείς. Η σκοτεινή πλευρά σου χρειάζεται επίσης φροντίδα.\nΔιαβάστε επίσης Τα 5 πιο παρεξηγημένα ζώδια!\nΈχεις την ευκαιρία να εγκαινιάσεις μια νέα και πιο οικεία αρχή στις κοντινότερες προσωπικές σχέσεις σου και να τις κάνεις πιο αυθεντικές από ποτέ. Απορρίπτεις την επιφανειακή επικοινωνία και την αντικαθιστάς με πιο βαθιές και ειλικρινείς σχέσεις βασισμένες στα πραγματικά σου συναισθήματα. Επέτρεψε στον εαυτό σου να είναι και ευάλωτος αντί να βάζεις συνεχώς άμυνες.\nΉταν μια μεγάλη και δύσκολη χρονιά για τους Διδύμους και αυτή η νέα σελήνη είναι μια καλή ευκαιρία για να ξεκινήσουν να ενσωματώνουν μερικές στιγμές πνευματικότητας στην καθημερινή τους ρουτίνα. Το να είμαστε ειλικρινείς σε σχέση με τις ανάγκες μας μπορεί να είναι μια πρόκληση, αλλά το να είμαστε αληθινοί στην ψυχή μας είναι απαραίτητο. Προσπάθησε να βάλεις στο πρόγραμμά σου γιόγκα ή και διαλογισμό.\nΑυτή η Νέα Σελήνη θα μπορούσε να σηματοδοτήσει μια πλούσια νέα αρχή για σένα στο κομμάτι του έρωτα ή της δημιουργικότητας, μπορείς να υποδεχτείς λοιπόν αυτή τη νέα ροή ενέργειας. Είτε πρόκειται για ένα νέο “crush” ή ένα καλλιτεχνικό εγχείρημα που σε εμπνέει στον ελεύθερο χρόνο σου, αυτή είναι μια ιδανική στιγμή για να αγκαλιάσεις ό, τι φέρνει γνήσια χαρά και ενθουσιασμό στην καρδιά σου.\nΠόσα μυστικά από το παρελθόν κρύβεις μέσα σου; Η καταστολή του πόνου των παλιών τραυμάτων είναι ένας μηχανισμός αντιμετώπισης που όλοι χρησιμοποιούμε, αλλά αυτή η νέα σελήνη σε εμπνέει να κάνεις μια εσωτερική αναζήτηση και να απελευθερωθείς από βάρη που κουβαλάς. Είτε πρόκειται για ένα ανεπίλυτο παιδικό τραύμα είτε για μια ερωτική απογοήτευση που σου στοίχισε, εμπιστέψου ότι έχεις τη δύναμη να αντιμετωπίσεις αυτές τις πληγές.\nΘα αισθανθείς ότι όλες οι ενέργειες, οι συνομιλίες και οι αλληλεπιδράσεις σου κατά τη διάρκεια του Σαββατοκύριακου της νέας σελήνης θα έχουν την ένταση της ωμής, συναισθηματικής ειλικρίνειας. Παρόλο που συνήθως προτιμάς τη λογική σκέψη, η Νέα αυτή Σελήνη θα σε βοηθήσει να αγκαλιάσεις όποιο βαθύ συναίσθημα έρχεται τώρα στην επιφάνεια τώρα. Η στάση σου μπορεί να εμπνεύσει και άλλους να γίνουν πιο αυθεντικοί με τον εαυτό τους.\nΤώρα ήρθε η ώρα να καλύψεις τυχόν χρέη και να δεις καθαρά την οικονομική σου κατάσταση. Χρησιμοποίησε το νέο φεγγάρι ως ευκαιρία για να να αξιολογήσεις εκ νέου τη σχέση σου με τα χρήματα. Άφησε στην άκρη κάθε ντροπή και εκμεταλλεύσου την ευκαιρία να ξεκινήσεις από την αρχή.\nΤώρα επανεφευρίσκεις τον εαυτό σου Σκορπιέ. Αυτό το νέο φεγγάρι σου επιτρέπει να κοιτάς στον καθρέφτη και να βλέπεις τον εαυτό σου όπως ακριβώς είναι και αυτή η σαφήνεια θα οξύνει επίσης το όραμά σου για το ποιος θέλεις να γίνεις. Αυτή η Σελήνη μπορεί να είναι σκοτεινή, αλλά το αστέρι σου λάμπει.\nΑυτός είναι ένας ενδοσκοπικός μήνας για σένα Τοξότη, και αυτό το Σαββατοκύριακο της Νέας Σελήνης σε βοηθά να αναθεωρήσεις. Δώσε προτεραιότητα στην ξεκούραση και τη χαλάρωση, και δοκίμασε να βρεις ενδείξεις στα όνειρά σου. Οι καλύτερες ιδέες σου θα έρθουν όταν έρθεις σε επαφή με τον εσωτερικό εαυτό σου.\nΔιαβάστε επίσης Κορωνοϊός - Γώγος: Υπάρχει πιθανότητα παράτασης του lockdown - Επιφυλακτικός με το λιανεμπόριο\nΠώς μπορείς να χρησιμοποιήσεις την τρωτή πλευρά σου για να βοηθήσεις τους άλλους και πώς μπορούν άλλοι να σε βοηθήσουν να αγκαλιάσεις τα βαθύτερα συναισθήματά σου; Δεν είναι ώρα να αποφύγεις τη δύναμη της συλλογικότητας. Αντ ‘αυτού, ακούμπησε ανοιχτά στα άτομα γύρω σου, ακόμα κι αν είσαι συνήθως do-it-yourself τύπος. Προσέγγισε αυτούς που εμπιστεύεσαι για να επεξεργαστείς τα συναισθήματά σου.\nΤα πιο ιδιωτικά σου συναισθήματα θα μπορούσαν να είναι η πηγή της μεγαλύτερης δύναμης σου, ακόμα και όταν πρόκειται για την καριέρα σου. Είσαι βαθιά εστιασμένος στο να ανέβεις στην επαγγελματική κλίμακα και αυτό το νέο φεγγάρι σου προσφέρει την ευκαιρία να καλέσεις τον εσωτερικό πυρήνα των συναισθημάτων σου για έμπνευση. Συνδύασε το μυαλό με την καρδιά σου για να αρχίσεις να χαράζεις ένα μονοπάτι μοναδικά δικό σου.\nΤο φεγγάρι που βρίσκεται σε ένα φιλικό σε εσένα ζώδιο του νερού, θα σε εμπνεύσει να νιώσεις τα συναισθήματά σου σε βαθύ επίπεδο αλλά θα σε εμπνεύσει επίσης να αναζητήσεις τρόπους να συσχετιστείς με τον κόσμο. Συχνά θεωρούμε ότι τα συναισθήματα είναι προσωπικά, αλλά μπορούν στην πραγματικότητα να είναι ένας τρόπος για να συνδεθείς ακόμη και με τα πιο ξένα και μακρινά μέρη, ανθρώπους και έννοιες. Μην περιορίσεις τον εαυτό σας σε έναν τρόπο σκέψης. Αυτή είναι μια ευκαιρία να εκδηλωθεί ένα νέο όραμα.\nΖώδια και σεξ: Τι αρέσει σε κάθε ζώδιο


Messolonghi News: 1/1/2008\nΗ "Διέξοδος" και πάλι στον Παγκόσμιο Ιστό\nΤο Κέντρο Λόγου και Τέχνης "ΔΙΕΞΟΔΟΣ" προβάλλεται και πάλι στο διαδύκτιο στη διεύθυνση www.diexodos.com.gr ύστερα από ολιγόμηνη απουσία λογω τεχνικών λόγων.\nΣτην πλήρως ανανεωμένη ιστοσελίδα της "ΔΙΕΞΟΔΟΥ" υπάρχουν ενδιαφέρουσες πληροφορίες όχι μόνο για τις δραστηριότητες του κέντρου αλλά και για την πόλη του Μεσολογγίου.\nΝα σημειώσουμε ότι η "ΔΙΕΞΟΔΟΣ" από την ίδρυσή της το 1999 είχε σε πλήρη λειτουργία ιστοσελίδα.\nΓια περιηγηθείτε στη νέα ιστοσελίδα της "ΔΙΕΞΟΔΟΥ" ΠΑΤΉΣΤΕ ΕΔΏ\nΑναρτήθηκε από Dimitrios Malavetas στις 1/31/2008 10:35:00 μ.μ.\nΣτρογγυλό Τραπέζι με θέμα: «σύγχρονες περιβαλλοντικές πολιτικές και δράσεις»\nΣάββατο, 2 Φεβρουαρίου 2008, ώρα 10:30 π.μ.\nO Φορέας Διαχείρισης Λιμνοθάλασσας Μεσολογγίου με την ευκαιρία της Παγκόσμιας Ημέρας Υγροτόπων διοργανώνει εκδήλωση αφιερωμένη στην Προστασία των Υγροτόπων& την Κοινωνική Περιβαλλοντική Συνείδηση.\nΗ εκδήλωση περιλαμβάνει συζήτηση σε στρογγυλό τραπέζι με θέμα:\n«Σύγχρονες Περιβαλλοντικές Πολιτικές και Δράσεις» και θα πραγματοποιηθεί στο Τρικούπειο, το Σάββατο 2 Φεβρουαρίου 2008 και ώρα 10:30π.μ.\nΕισηγήσεις θα κάνουν οι έλληνες ευρωβουλευτές:\n• Γεώργιος Παπαστάμκος της Ν.Δ.\n• Σταύρος Αρναουτάκης του ΠΑ.ΣΟ.Κ.\n• Διαμάντω Μανωλάκου του Κ.Κ.Ε.\n• Γεώργιος Γεωργίου του ΛΑ.Ο.Σ.\n• Και ο Διευθυντής Γραφείου για την Ελλάδα\nτου Ευρωπαϊκού Κοινοβουλίου Γεώργιος Κασιμάτης,\nΣυντονιστής θα είναι ο Πρόεδρος Φορέα ΔιαχείρισηςΛιμνοθάλασσας Μεσολογγίου Δρ. Ι. Κ. Καλαβρουζιώτης\nΑναρτήθηκε από Dimitrios Malavetas στις 1/31/2008 10:17:00 μ.μ.\nΜεσολόγγι - Απρίλιος 2006 επίσκεψη στη ΔΙΕΞΟΔΟ\nΑναρτήθηκε από Dimitrios Malavetas στις 1/31/2008 01:36:00 π.μ.\nΛεύκα Αγρινίου - Δεκέμβριος 2006 - Θεμελίωση Ιερου Ναού Παναγίας Άξιον Εστί στη μνήμη των πέντε δολοφονηθέντων κυνηγών\nΑναρτήθηκε από Dimitrios Malavetas στις 1/31/2008 01:33:00 π.μ.\nΜεσολόγγι Νοέμβριος 2005 - Ενθρόνιση Μητροπολίτη Αιτωλίας και Ακαρνανίας κ.κ. Κοσμά\nΑναρτήθηκε από Dimitrios Malavetas στις 1/31/2008 01:30:00 π.μ.\nΜεσολόγγι Γιορτές Εξόδου 2006\nΑναρτήθηκε από Dimitrios Malavetas στις 1/31/2008 01:23:00 π.μ.\nΑναφορικά με την αποπομπή της νομαρχιακής συμβούλου Βιβής Δρακά από το νομαρχιακό συμβούλιο Αιτωλοακαρνανίας θα πρέπει να επισημάνουμε ότι η στάση τόσο του προέδρου του Ν.Σ. όσο κυρίως του νομάρχη αλλά και της αντιπολίτευσης ήταν στάση κυρίων απέναντι της.\nΌσον αφορά τις αιτιάσεις της για την στάση του κ. Γρίβα και άλλων παραγόντων της νομαρχίας αυτές είναι "προφάσεις εν αμαρτία".\nΤα παραπάνω προκύπτουν από ρεπορτάζ που κάναμε και το οποίο σύντομα θα δημοσιοποιήσουμε...\nΑναρτήθηκε από Dimitrios Malavetas στις 1/30/2008 12:15:00 μ.μ.\n"Του Εφετείου το κάγκελο"\nΜε αφορμή την πρόθεση της πολιτείας να ιδρύσει Εφετείο στη Αιτωλοακαρνανία και τις φήμες που φέρνουν την κυβέρνηση να επιλέγει ως τόπο εγκατάστασης το Αγρίνιο, αντί του Μεσολογγίου, έκανα κάποιες σκέψεις, από πικρές έως ...πικρόχολες, που θα ήθελα να τις μοιραστώ μαζί σας. Δυστυχώς, δεν είναι η πρώτη φορά που μια υπηρεσία, δικαιωματικά ανήκουσα στη πρωτεύουσα του νομού μας, την Ιερή Πόλη του Μεσολογγίου, παίρνει την άγουσα προς τη γείτονα, ακολουθούσα την ...κατηφόρα της αδικίας, της αγνωμοσύνης και της ασέβειας της σημερινής Ελλάδας προς την ίδια την ιστορία της και τους θεσμούς.\n...Για την συνέχεια του κειμένου: πατήστε εδώ\nΑναρτήθηκε από Dimitrios Malavetas στις 1/30/2008 10:20:00 π.μ.\nΣτο Μεσολόγγι η "πρώτη" διανυκτέρευση της Ολυμπιακής Λαμπαδηδρομίας\nΗ Ιερή Πόλη του Μεσολογγίου θα αποτελέσει την πρώτη πόλη που θα διανυκτερεύσει το Ολυμπιακό Φως κατά την επί ελληνικού εδάφους Ολυμπιακή Λαμπαδηδρομία που θα ξεκινήσει με την αφή της Φλόγας, στις 24 Μαρτίου στην Αρχαία Ολυμπία. για τους Αγώνες του Πεκίνου.\nΣύμφωνα με ανακοίνωση της Ελληνικής Ολυμπιακής Επιτροπής, για το πρόγραμμα της Ολυμπιακή Λαμπαδηδρομίας επί ελληνικού εδάφους, η Ολυμπιακή Φλόγα αναμένεται να φθάσει στο Μεσολόγγι στις 8 και μισή το βράδυ της 24ης Μαρτίου, όπου και θα διανυκτερεύσει.\nΣτο Μεσολόγγι η Ολυμπιακή Φλόγα αναμένεται να διέλθει από το σπίτι του εθνικού μας ποιητή Κωστή Παλαμά όπου θα γίνει και σύντομη τελετή με κατάθεση στεφάνων, ενώ στη συνέχεια θα λάβει χώρα σε σημείο που θα ανακοινωθεί μεγάλη εκδήλωση.\nΤο Ολυμπιακό Φως κατά την παραμονή του στην Ιερή Πόλη του Μεσολογγίου θα φιλοξενηθεί στον Κήπο των Ηρώων.\nΣυνολικά το Ολυμπιακό φως θα διανύσει στην Ελλάδα 1.528 χιλιόμετρα και θα φτάσει στην Αθήνα από συνολικά 605 λαμπαδηδρόμους. Θα διασχίσει 16 Νομούς της χώρας, 43 Δήμους, 4 Κοινότητες, ενώ θα πραγματοποιηθούν και 29 τελετές αφής βωμών σε συγκεκριμένες πόλεις στη διάρκεια της διαδρομής.\nΑναρτήθηκε από Dimitrios Malavetas στις 1/29/2008 01:09:00 μ.μ.\nΈκτακτη Συνεδρίαση του Δημοτικού Συμβουλίου Μεσολογγίου για την Κοίμηση του Μακαριστού Αρχιεπισκόπου\nΜε το άκουσμα της Κοίμησης του Μακαριστού Αρχιεπισκόπου Αθηνών και Πάσης Ελλάδας Χριστόδουλου αποφασίσθηκε η έκτακτη σύγκληση του Δημοτικού Συμβουλίου Ιεράς Πόλεως Μεσολογγίου, για σήμερα Δευτέρα 28 Ιανουαρίου 2008 στις 6 και μισή το απόγευμα στην αίθουσα συνεδριάσεων στη Δημοτική Πινακοθήκη για την έκδοση ψηφίσματος.\nΟ Μακαριστός Αρχιεπίσκοπος Χριστόδουλος ήταν επίτιμος δημότης της Ιεράς Πόλεως Μεσολογγίου.\nΑναρτήθηκε από Dimitrios Malavetas στις 1/28/2008 01:43:00 μ.μ.\n"Θέσεις μάχης" λαμβάνουν στο Μεσολόγγι οι ιδιοκτήτες των πελάδων στην περιοχή της Τουρλίδας για να αποτρέψουν την κατεδάφιση αυτών, την προσεχή Τετάρτη 30 Ιανουαρίου 2008.\nΗ κατεδάφιση αποφασίσθηκε με την αιτιολογία ότι οι πελάδες αυτές βρίσκονται σε ζώνη «αιγιαλού και παραλίας», μια αιτιολογία που δεν υιοθετούν οι κάτοικοι της περιοχής αφού όπως υποστηρίζουν «δεν νοείται αιγιαλός και παραλία σε δίαυλο λιμανιού, όπως είναι η περιοχή της Τουρλίδας».\nΑνεξάρτητα το ποιος έχει δίκιο και ποιος άδικο, είναι αναμφισβήτητο γεγονός ότι οι συγκεκριμένες πελάδες αποτελούν αναπόσπαστο κομμάτι της φυσιογνωμίας του Μεσολογγίου για τα τελευταία 50 χρόνια.\nΕπίσης γεγονός είναι ότι οι ιδιοκτήτες των πελάδων δεν επεδίωξαν να αποκτήσουν κυριότητα δημόσιας γης αλλά για χρόνια κατέβαλαν ενοίκιο στο ελληνικό δημόσιο και ζητούν να τους παραχωρηθεί το δικαίωμα χρήσης γης.\nΔυστυχώς, αφενός με το πρόσχημα του «αιγιαλού και της παραλίας» και αφετέρου της δήθεν «περιβαλλοντικής προστασίας» κατέστη εφικτή από κάποιους ντόπιους γραφειοκράτες η λήψη της απόφασης για κατεδάφιση αυτών των «πελάδων», απειλώντας είτε προϊσταμένους είτε υφισταμένους.\nΑληθεύει ότι για να κατεδαφιστούν οι πελάδες υποβλήθηκε ως μέσο πίεσης μήνυση για παράβαση καθήκοντος στον διευθυντή της ΔΕΣΕ Δυτικής Ελλάδας;\nΣτο πλευρά των ιδιοκτητών των πελάδων με δηλώσεις τους έχουν ταχθεί ο Δήμαρχος Μεσολογγίου και ο Νομάρχης Αιτωλοακαρνανίας για τον απλούστατο λόγ ο για το ότι δεν έχει εκπονηθεί σχέδιο για την επόμενη ημέρα της κατεδάφισης…και δεν ζητήθηκαν οι θέσεις Δήμου και Νομαρχίας για το θέμα. (διαβάστε Σεδώ)\nΚαι ένα τελευταίο ερώτημα για τους δήθεν προστάτες του δημοσίου συμφέροντος: «Το Ελληνικό Δημόσιο πόσο έχει ζημιωθεί εξαιτίας της στάσης της τοπικής κτηματικής υπηρεσίας που τα τελευταία χρόνια σταμάτησε να εισπράττει τα ενοίκια; Και ξεκίνησε διαδικασίες διοικητικής αποβολής και κατεδαφίσεων; Πόσο θα κοστίσει η κατεδάφιση και που θα πάνε τα μπάζα;»\nΚλείνοντας θα επαναλάβουμε το ερώτημα που είχαμε θέσει προ ημερών ποιος ενοχλούν αυτές οι εικόνες;\nΑναρτήθηκε από Dimitrios Malavetas στις 1/27/2008 05:17:00 μ.μ.\nΣτο ιστολόγιο "asteroid" "αλιεύσαμε" ένα κείμενο άκρως επίκαιρο για ένα άλλο μεγάλο θέμα που απασχολεί τις τελευταίες ημέρες και θα απασχολήσει ένα μεγάλο κομμάτι της τοπικής μας κοινωνίας.\nΠρόκειται για το ζήτημα της κατεδάφισης παραδοσιακών πελάδων στην Τουρλιδα.\nΑναδημοσιεύομαι αυτούσιο το κείμενο με τίτλο "Μεσολόγγι - Οι πελάδες της Λιμνοθάλασσας" που δημοσιεύθηκε τον περασμένο Μάιο:\n"Πριν από ένα μήνα περίπου, στα τέλη Απριλίου, πέρασα από το Μεσολόγγι και κοντοστάθηκα λίγο στην Λιμνοθάλασσα. Καταγράφοντας εντυπώσεις και στιγμιότυπα του σύντομου ταξιδιού, έκανα μια περαστική αναφορά στην Τουρλίδα, έναν γραφικό οικισμό μέσα στην Λιμνοθάλασσα.\nΤα σπίτια του οικισμού στηρίζονται σε πασάλους και βρίσκονται κυριολεκτικά μέσα και πάνω στο νερό, θυμίζοντας ανάλογους οικισμούς και σπίτια, που έχω δει πολλές φορές σε ταξίδια μου στον Αμερικάνικο Νότο κι ειδικά στα μπαγιού της Λουιζιάνας.\nΌταν κατέγραφα τις εντυπώσεις μου δεν ήξερα, όμως, ότι τα σπίτια αυτά έχουν ιδιαίτερη ονομασία : πελάδες. Δεν ήξερα, επίσης ότι κινδυνεύουν να κατεδαφισθούν... Αυτά μέχρι χθες...\nΧθες το απόγευμα, βρήκα ένα σχόλιο στο post αυτό από τον "Απόστολο", τον οποίο δεν γνωρίζω, αλλά τα όσα έγραψε μου κίνησαν το ενδιαφέρον. Ο Απόστολος ως ιδιοκτήτης πελάδας και κάτοικος της Τουρλίδας έλαβε, εν συνεχεία, την πρωτοβουλία να μου στείλει με e-mail τις φωτογραφίες του σημερινού post, καθώς και περισσότερες πληροφορίες για τα σπίτια αυτά και τον κίνδυνο, που τα απειλεί.Δεν είμαι σε θέση να διασταυρώσω τα έτσι κι αλλιώς ενδιαφέροντα ιστορικά και άλλα στοιχεία. Τα παραθέτω εδώ, συμπληρώνοντας, αφ' ενός, το προηγούμενο post, και ελπίζοντας, αφ' ετέρου, να γίνει διάλογος και να φωτισθεί το θέμα των πελάδων απ' όλες τις πλευρές, που σίγουρα θα υπάρχουν...\nΗ Τουρλίδα βρίσκεται στο νότιο μέρος της Λιμνοθάλασσας του Μεσολογγίου, στον Πατραϊκό Κόλπο. Την ονομασία της έλαβε από ένα είδος θαλασσινών πουλιών της περιοχής, τις "τουρλίδες". Αρχικά, μέχρι το 1885, η Τουρλίδα ήταν νησί, και το σημείο, όπου άραζαν τα καράβια, δεδομένου ότι από το σημείο αυτό και προς την πόλη τα νερά γίνονταν πολύ ρηχά. Μεταγενέστερα, η Τουρλίδα ενώθηκε με την πόλη του Μεσολογγίου, με μια στενή λωρίδα γης 3 χλμ. περίπου, που δημιουργήθηκε από βυθοκορήματα προερχόμενα από τις εκσκαφές για την κατασκευή του λιμανιού του Μεσολογγίου.\nΑριστερά και δεξιά της λωρίδας, η γαλήνια Λιμνοθάλασσα κι ανοιχτοί ορίζοντες. Στην άκρη της λωρίδας και σ' όλο της το μήκος έχει κατασκευασθεί ειδικός διάδρομος για πεζούς και ποδήλατα, με αποτέλεσμα η βόλτα αυτή, όπως την φαντάζομαι σε ώρα δειλινού, να είναι απολαυστική, για να ασκηθεί κανείς και να διώξει όλη την υπερένταση της μέρας...\nΣτην μια άκρη της λωρίδας, λοιπόν, οι παρυφές της πόλης και στην άλλη, μέσα στην Λιμνοθάλασσα, η Τουρλίδα, με τα παράξενα αυτά σπίτια, που ονομάζονται πελάδες ή πιλάδες. Τα μικρά αυτά σπιτάκια είναι πασαλόπηκτα. Στην αρχή, στην πρώτη τους μορφή, ήταν μονόχωρα και φτιαγμένα από παλούκια, καλάμια, ψαθί, βούρλα και φύκια. Αργότερα, έγιναν ξύλινα.\nΤις πελάδες χρησιμοποιούσαν οι ψαράδες σ' όλη την έκταση της Λιμνοθάλασσας, για να αποθηκεύουν τα εργαλεία και τα σύνεργά τους και να μένουν εκεί μόνοι τους τον Χειμώνα, πριν γίνουν μηχανοκίνητες οι βάρκες τους - οι γαίτες. Με τα μέσα της εποχής εκείνης, το Μεσολόγγι τους έπεφτε μακριά κι έτσι πήγαιναν στην πόλη ("κάνανε χώρα", όπως έλεγαν) μόνο κάθε δέκα μέρες περίπου. Το Καλοκαίρι, όμως, έπαιρναν μαζί τους και την οικογένειά τους κι έμεναν όλοι μαζί. Σε μια τέτοια πελάδα έγραφε, λένε, κάποτε κι ο Μεσολογγίτης Κωστής Παλαμάς!\nΣτην συνέχεια, ήρθαν οι μηχανοκίνητες βάρκες, τα αυτοκίνητα κι οι δρόμοι. Οι μετακινήσεις έγιναν πιο εύκολες, η ζωή απέκτησε ανέσεις κι οι πελάδες εγκαταλείφθηκαν. Μερικοί ιδιώτες και παλιοί ψαράδες, ωστόσο, ξαναγύρισαν στην Τουρλίδα στα χρόνια του '50 και του '60. Ανακαίνισαν τις παλιές, ρημαγμένες, πελάδες ή έφτιαξαν καινούριες, με τον παραδοσιακό πάντα τρόπο, και τις συντηρούν μέχρι σήμερα, με όλον τον κόπο, τα έξοδα και, κυρίως, το μεράκι, που χρειάζεται, για να διατηρηθεί ένα σπίτι μέσα στα νερά.\nΌταν οι άνθρωποι αυτοί πρωτοπήγαν να αποικίσουν ξανά την Τουρλίδα, τα πάντα ήταν σε κατάσταση ημιάγρια. Τα σπίτια λειτουργούσαν χωρίς φως και νερό και το νομικό τους καθεστώς ήταν ασαφές - πράγμα λογικό, εφ' όσον επρόκειτο για κατοικίες σε χώρο ή, μάλλον, σε νερά δημόσια. Έπειτα από διαβουλεύσεις και διευθετήσεις με το Δημόσιο, φαίνεται να αναγνώρισαν οι δύο πλευρές ότι οι πελάδες είναι χτισμένες όχι σε οικόπεδα, αλλά σε θάλασσα, και ότι, επίσης, οι οικιστές δεν θεμελίωναν δικαιώματα κυριότητας. Συμφωνήθηκε, ακόμη, η καταβολή ενός τέλους αυθαιρέτου χρήσεως, αντί τιμήματος, και έτσι οι κατοικίες απέκτησαν με τον καιρό ηλεκτρικό, τηλέφωνο και νερό. Και τα πράγματα παρέμειναν ήσυχα για τα τελευταία 25 χρόνια...\nΌπως, όμως, λέει ο Απόστολος, οι πελάδες γέννησαν σε κάποιους πρόσφατα περιβαλλοντικές ανησυχίες, προφανώς επειδή επιβαρύνουν το οικοσύστημα της Λιμνοθάλασσας. Αποτέλεσμα των ανησυχιών αυτών ήταν να υποκινηθεί η Κτηματική Εταιρεία του Δημοσίου, ώστε να αρχίσει την διαδικασία, για να εκδιώξει τους τώρα ξαφνικά θεωρούμενους "καταπατητές" οικιστές της Τουρλίδας και να προγραμματίσει την κατεδάφιση των πελάδων. Και τούτο, παρά την αντίθετη γνώμη του ΥΠΕΧΩΔΕ, της Περιφέρειας, της Νομαρχίας και του Δήμου, παρά μια πρόταση της προηγούμενης αρμόδιας για το περιβάλλον Επιτρόπου της Ευρωπαϊκής Ενώσεως να ενταχθεί η Τουρλίδα στους διατηρητέους παραδοσιακούς οικισμούς.\nΟι πελάδες φαίνεται ότι βρίσκονται την στιγμή αυτή στην κόψη του ξυραφιού. Σε λίγες μέρες αναμένεται στο Μεσολόγγι ο κ. Λέανδρος Ρακιντζής, ο Γενικός Επιθεωρητής Δημόσιας Διοίκησης, ο οποίος, καθώς φαίνεται, θα πρέπει να αποφανθεί για το μέλλον τους, αφού, προηγουμένως, εξετάσει τι έκταση έχουν λάβει οι καταγγελλόμενες καταπατήσεις και αυθαιρεσίες στην Τουρλίδα, αν έχουν υπάρξει πράγματι πρόσφατες καταπατήσεις και επεκτάσεις και πώς υδροδοτήθηκαν ή ηλεκτροδοτήθηκαν αυτές οι κατοικίες, συνδεόμενες με τα δίκτυα Κοινής Ωφέλειας.\nΕύλογο είναι ώς εναν βαθμό οι πελάδες να επιβαρύνουν το περιβάλλον της Λιμνοθάλασσας. Από την άλλη πλευρά, όμως, δεν παύουν να αποτελούν ένα κομμάτι της ιστορίας της και μνημείο των παραδοσιακών δραστηριοτήτων των ντόπιων. Μνημείο ζωντανό, ενεργό. Ζουν πραγματικοί άνθρωποι εκεί και, όπως καταλαβαίνω, το έχουν συνειδητά επιλέξει αυτό, με όλες τις συνεπαγόμενες δυσκολίες της ζωής στο νερό, στην υγρασία. Συντηρούν τα σπίτια τους και διατηρούν κήπους. Δίνουν ιδιαίτερο χρώμα στο Μεσολόγγι, προσθέτουν γραφικότητα στην Λιμνοθάλασσα και το σύνολο καταλήγει να αποτελεί σίγουρα πόλο έλξεως για τους τουρίστες.\nΜε καλή θέληση απ' όλες τις πλευρές, φαντάζομαι ότι μπορούν να βρεθούν λύσεις και για την προστασία της οικολογικής ισορροπίας και για την διατήρηση όσων τουλάχιστον από τις πελάδες δεν εμπίπτουν στην γνωστή κατηγορία των αυθαιρέτων. Σε κάθε περίπτωση, πάντως, το περιβάλλον στην Ελλάδα και σ' όλον τον κόσμο επιβαρύνεται πολύ περισσότερο και πολύ πιο εγκληματικά από αυθαίρετα σπίτια, εγκαταστάσεις και ασυγχώρητες ανθρώπινες δραστηριότητες, τις οποίες τελικά ανεχόμαστε, για πολιτικούς ή οικονομικούς λόγους.\nΟι λίγες πελάδες της Λιμνοθάλασσας του Μεσολογγίου κάνουν πράγματι τόσο πολύ κακό ή μήπως είναι απλώς οι μόνες, με τις οποίες μπορούμε να τα βάλουμε; Ερώτημα θέτω!.. "\nΧωρίς περαιτέρω σχόλια από εμάς...\nΑναρτήθηκε από Dimitrios Malavetas στις 1/23/2008 10:12:00 μ.μ.\nΚινητοποιήσεων...συνέχεια για το Εφετείο\nΤετάρτη 23 Ιανουαρίου 2008:\n8 το πρωί αποκλεισμός του Δικαστικού Μεγάρου Μεσολογγίου\nΠέμπτη 24 Ιανουαρίου 2008:\n11 το πρωί συνέντευξη τύπου στην Αθήνα (Αίθουσα εκδηλώσεων της Ένωσης Ανταποκριτών Ξένου Τύπου)\nΑναρτήθηκε από Dimitrios Malavetas στις 1/22/2008 01:34:00 μ.μ.\nΜουσική πανδαισία από την Φιλαρμονική Ορχήστρα του Δήμου Αγρινίου\nΦωτό από την συναυλία της Φιλαρμονικής Ορχήστρας του Δήμου Αγρινίου χθες στο Δημοτικό Θέατρο της πόλης.\nΤο πρόγραμμα περιελάμβανε γνωστά και αγαπημένα μοτίβα από τον κινηματογράφο όπως ο Νονός, Η Γέφυρα του ποταμού Κβάϊ, Πέτρινα Χρόνια, Στέλλα, Ο καιρός των Τσιγγάνων κ.ά.\nΕξήντα μουσικοί μέλη της Ορχήστρας, κυρίως παιδιά και νέοι, μαθητές του Βασίλη Κονίδα, ψυχή της Φιλαρμονικής , έδωσαν τον καλύτερό τους εαυτό.\nΟ Διευθυντής του ΔΗΠΕΘΕ. Βασίλης Νικολαΐδης τόνισε τη σημασία της συνεργασίας του ΔΗΠΕΘΕ, μ’ έναν ζωντανό φορέα του Δήμου, την μόνη ορχήστρα του Αγρινίου και απεκάλυψε στο κοινό την πρόταση που έκανε στον Αρχιμουσικό της, Βασίλη Κονίδα για ένα πρόγραμμα αποκλειστικά με μελωδίες του Νίνο Ρότα για την επόμενη σαιζόν.Με την συναυλία αυτή, τόνισε, αρχίζει μια ουσιαστική συνεργασία με τη Φιλαρμονική του Αγρινίου. Με τη σειρά του ο Δήμαρχος Αγρινίου Παύλος Μοσχολιός, εξέφρασε την ικανοποίησή του για την άψογη εμφάνιση της ορχήστρας και κυρίως για την δημιουργική συνεργασία των δύο οργανισμών του Δήμου.\nΑναρτήθηκε από Dimitrios Malavetas στις 1/21/2008 11:18:00 μ.μ.\nΗ συμμετοχή των τοπικών κοινωνιών στην πρόληψη των ναρκωτικών\nΟ Οργανισμός Προαγωγής της Υγείας «Άγιος Λουκάς Κριμαίας» της Ιεράς Μητροπόλεως Αιτωλίας και Ακαρνανίας, συνεχίζει τον 1ο Εισαγωγικό Εκπαιδευτικό Κύκλο Προαγωγής της Υγείας 2007 – 2008.\nΗ 4η Συνάντηση, το Σάββατο 26 Ιανουαρίου 2008, στις 7.00 το απόγευμα, στην αίθουσα εκδηλώσεων του 2ου Δημοτικού Σχολείου Μεσολογγίου, έχει θέμα «Η συμμετοχή των τοπικών κοινωνιών στην πρόληψη των ναρκωτικών».\nΕισηγητές θα είναι οι κ.κ. Βασίλης Κούτρας, Ψυχίατρος, Αναπληρωτής Καθηγητής Αγωγής Υγείας Πανεπιστημίου Ιωαννίνων, Επιστημονικός Διευθυντής Συμβουλευτικού Σταθμού Καταπολέμησης Ναρκωτικών Νομού Ιωαννίνων και Βασίλης Πασσάς, Ιατρός, Διδάκτωρ Πανεπιστημίου Αθηνών, Επιστημονικά Υπεύθυνος Κέντρου Πρόληψης Νομού Αχαΐας και Κίνησης «Πρόταση» για Έναν Άλλο Τρόπο Ζωής.\nΟ 1ος αυτός Εκπαιδευτικός Κύκλος, είναι ανοιχτός στη συμμετοχή όλων, λειτουργεί ως μεγάλη ομάδα διαλόγου και αποτελεί ακριβώς μια ευκαιρία ώστε οι τοπικές κοινωνίες μας να συμμετάσχουν στο διάλογο για την καταγραφή των αναγκών, το σχεδιασμό και την πραγματοποίηση των δραστηριοτήτων ενάντια στα ναρκωτικά.\nΗ πρόληψη άλλωστε αφορά όλους μας και μας χρειάζεται όλους.\nΑναρτήθηκε από Dimitrios Malavetas στις 1/21/2008 10:57:00 μ.μ.\nΠαρουτσιάσθηκε η ιστοσελίδα της Κινηματογραφικής Λέσχης Μεσολογγίου\nΜεγάλη είναι η προσέλευση του κινηματογραφόφιλου κοινού του Μεσολογγίου στην προβολή της ταινίας ¨EL GRECO¨ του σκηνοθέτη Γιάννη Σμαραγδή, που προβάλλεται αυτές τις μέρες στην κεντρική αίθουσα του Τρικούπειου, όπου παρατηρήθηκε το αδιαχώρητο.\nΗ Κινηματογραφική Λέσχη Μεσολογγίου, παρουσιάζει και τη φετινή περίοδο ένα αρκετά ενδιαφέρον πρόγραμμα προβολών, με ταινίες που κεντρίζουν το ενδιαφέρον του θεατή και χαρακτηρίζονται σαν ποιοτικές και αρκετά ελκυστικές, για όσους αγαπούν τον καλό κινηματογράφο.\nΚαι στο Διαδίκτυο η Λέσχη με την συνδρομή του ΤΕΙ Μεσολογγίου\nΈνα αρκετά ενδιαφέρον γεγονός για τα πολιτιστικά δρώμενα της πόλη μας, αποτελεί και η παρουσίαση, κατά τη διάρκεια των προβολών, της νέας ιστοσελίδας στο διαδίκτυο, που πρόσφατα δημιούργησε η Κινηματογραφική Λέσχη, προκειμένου να προβάλει τις δράσεις και τις δραστηριότητες που αναπτύσσει στην πόλη μας, καθώς επίσης και το πρόγραμμα προβολών και εκδηλώσεων που διοργανώνει.\nΗ ιστοσελίδα της Κινηματογραφικής Λέσχης Μεσολογγίου γίνεται με τη συνεργασία του Τ.Ε.Ι. Μεσολογγίου και συγκεκριμένα με το Θεσμοθετημένο Εργαστήριο Βάσεων Δεδομένων και Πληροφοριακών Συστημάτων του τμήματος Ε.Π.Δ.Ο. με την συμμετοχή σπουδαστών και την σημαντική συμβολή του διευθυντή του εργαστηρίου, Επίκουρου Καθηγητή, κ. Αριστογιάννη Γαρμπή.\nΟ επισκέπτης της ιστοσελίδας μπορεί να μάθει για την ιστορική διαδρομή και τις δραστηριότητες της Λέσχης, για το πρόγραμμα προβολών, βλέποντας παράλληλα και το διαφημιστικό βίντεο της αντίστοιχης ταινίας , για εκδηλώσεις που πραγματοποιήθηκαν, όπου παρουσιάζεται πλούσιο αρχειακό και φωτογραφικό υλικό, να στείλουν σχόλια και παρατηρήσεις με ηλεκτρονικό ταχυδρομείο, να αναζητήσουν άλλες ιστοσελίδες με κινηματογραφικό περιεχόμενο και τέλος όσοι ενδιαφέρονται μπορούν να διαφημιστούν και να προβληθούν διαμέσου της ιστοσελίδας.\nΑναρτήθηκε από Dimitrios Malavetas στις 1/21/2008 10:46:00 μ.μ.\nΟι κινηματογραφικές προβολές της εβδομάδας σε Μεσολόγγι και Αγρίνιο\nO Δημοτικός κινηματογράφος "Άνεσις" από την Πέμπτη 24-1-2008 θα προβάλει την ταινία:\nΣΚΗΝΟΘΕΣΙΑ: Σιλβέστερ Σταλόνε\nΠΑΙΖΟΥΝ : Σιλβέστερ Σταλόνε, Τζούλι Μπενζ, Μάθιου Μάρσντεν, Γκράχαμ Μακ Τάβις\nΠΡΟΒΟΛΕΣ :Καθημερινά 7.30 μ.μ & 9.30 μ.μ\nΗ Κινηματογραφική Λέσχη Μεσολογγίου την Κυριακή και Δευτέρα 27 και 28 Ιανουαρίου στο Τρικούπειο προβάλει το ντοκιμαντέρ:\nΗ ταινία με τον Ήλιο οδηγό, καταγράφει ένα αληθινά παγκόσμιο ταξίδι σε όλες τις γωνιές του πλανήτη. Από την ζέστη της ερήμου Καλαχάρι, στην παγωμένη Αρκτική και στους αχανείς ωκεανούς. Και έτσι η ζωή στη Γη συνεχίζεται. Μία ιστορία που παίζεται δισεκατομμύρια φορές την ημέρα, 365 φορές τον χρόνο - καθώς η Γη διασχίζει τις εποχές και κάθε ζωντανό πλάσμα υποκλίνεται στη δύναμη του Ήλιου. «Καμία ταινία δεν έχει συλλάβει αυτήν την επική οπτική της ζωής ενός ολόκληρου πλανήτη... Καμία δεν την έχει διηγηθεί με έναν τόσο συναισθηματικό και συγκλονιστικό τρόπο, με τη ζεστασιά αληθινών ζώων – χαρακτήρων. Μέχρι σήμερα...».\nΜια παραγωγή που κράτησε περισσότερα από πέντε χρόνια, με γυρίσματα σε 200 τοποθεσίες από 40 διαφορετικά συνεργεία που διεκδικεί θέση στο βιβλίο Γκίνες για πολλούς λόγους. Τα μέλη της αποστολής κατάφεραν να ξεπεράσουν τα ανθρώπινα όρια και να θέσουν πολλές φορές σε κίνδυνο ακόμη και τη ζωή τους. άλλωστε χωρίς θυσίες ποτέ δεν έγινε κάτι πραγματικά μεγάλο!\nΤα λόγια ενός εκ των δημιουργών που εξέφρασε το φόβο πως όσα καταγράφονται στην ταινία έχουν τεράστια αξία μιας και σε 20 χρόνια δεν θα υπάρχουν είναι πραγματικά σοκαριστικά και δείχνουν το δρόμο σε μια περίοδο προσπάθειας να αφυπνιστεί η οικολογική συνείδηση του ανθρώπου. Αν όχι το καλύτερο, σίγουρα το πιο ολοκληρωμένο, άρτιο και εντυπωσιακό ντοκιμαντέρ φύσης που είδαμε ποτέ, φαντάζει πιο επίκαιρο από ποτέ, ειδικά στην Ελλάδα των πυρκαγιών και των καταστροφών της χλωρίδας και πανίδας.\nΣκηνοθεσία-σενάριο: Άλαστερ Φόδερτζιλ και Μαρκ Λάινφιλντ\nΑφήγηση: Μυρτώ Αλικάκη\nΠρωταγωνιστεί: Ο Πλανήτης Γη !!!\nΔιάρκεια: 98’ Ώρες Προβολής: 7-9 & 9-11 μ.μ.\nΑναρτήθηκε από Dimitrios Malavetas στις 1/21/2008 10:32:00 μ.μ.\nΣυνεχίζονται οι κινητοποιήσεις για το Εφετείο\nΜε συνέντευξη τύπου του δημάρχου Μεσολογγίου Γιάννη Αναγνωστόπουλου στην Αθήνα την προσεχή Πέμπτη και με συγκέντρωση διαμαρτυρίας έξω από το Δικαστικό Μέγαρο Μεσολογγίου την Τετάρτη, κλιμακώνονται οι κινητοποιήσεις των φορέων του Μεσολογγίου κατά των κυβερνητικών προθέσεων για ίδρυση Εφετείου στο Αγρίνιο.\nΠαράλληλα, κατά την αυριανή συνεδρίαση του δημοτικού συμβουλίου Ναυπάκτου αναμένεται να εκδοθεί ψήφισμα συμπόρευσης στο αίτημα του Δήμου Μεσολογγίου.\nΤο πρωί της Τετάρτης ύστερα από σημερινή απόφαση της Γενικής Συνέλευσης του Δικηγορικού Συλλόγου Μεσολογγίου αποφασίστηκε η πραγματοποίηση συγκέντρωση διαμαρτυρίας και ο αποκλεισμός του Δικαστικού Μεγάρου Μεσολογγίου.\nΓια την Πέμπτη 24/1 στις 11 το πρωί, όπως αναφέραμε, έχει προγραμματισθεί συνέντευξη τύπου του Δημάρχου Μεσολογγίου στην Αθήνα προκειμένου να υπάρξει εκτενής ενημέρωση των Αθηναϊκών Μ.Μ.Ε. για το ζήτημα που έχει ανακύψει.\nΣε κάθε περίπτωση γεγονός είναι ότι για πρώτη φορά τα τελευταία χρόνια γίνεται μια συντονισμένη προσπάθεια από τους φορείς του Μεσολογγίου για την επίτευξη λύσης σε ένα πρόβλημα.\nΤέλος σύμφωνα με πληροφορίες μας ανεξάρτητα της έκβασης του ζητήματος προετοιμάζονται ανάλογες ενέργειες για τα ζητήματα υγείας και παιδείας.\nΑναρτήθηκε από Dimitrios Malavetas στις 1/21/2008 09:58:00 μ.μ.\nΓια τις 17 Φεβρουαρίου προσδιορίσθηκε συνεδρίαση του Περιφερειακού Συμβουλίου Δυτικής Ελλάδας, κατά την σημερινή συνάντηση στην Πάτρα του περιφερειάρχη Σπ. Σπυρίδων με τους νομάρχες Αχαΐας Δ. Κατσικόπουλο και Αιτωλοακαρνανίας Θ. Σώκο, ύστερα από πρωτοβουλία του τελευταίου.\nΤα θέματα που θα συζητηθούν είναι ο Χωροταξικός Σχεδιασμός της Περιφέρειας και ο προγραμματισμός για το ΕΣΠΑ 2007-13 (Δ΄ΚΠΣ).\nΕπίσης κατά την συνάντηση αποφασίσθηκε η διοργάνωση τριών ενημερωτικών ημερίδων για το ΕΣΠΑ σε Πάτρα, Μεσολόγγι και Πύργο.\nΑναρτήθηκε από Dimitrios Malavetas στις 1/18/2008 10:43:00 μ.μ.\n"Χωρίς απαντήσεις"...η απάντηση του Αντώνη Γρίβα στη Βιβή Δρακά\n"Ναι!!! κυρία Δρακά ζητήσαμε την έκπτωσή σας διότι απείχατε από τα καθήκοντά σας"...είναι η απάντηση του προέδρου του Νομαρχιακού Συμβουλίου Αιτωλοακαρνανίας κ. Αντώνη Γρίβα στην πρώην, πλέον, νομαρχιακή σύμβουλο και στην επιστολή παραίτησής της.\nΌμως στην επιστολή του, ο κ. Γρίβας δεν κάνει οποιαδήποτε αναφορά για την μη κίνηση ανάλογων διαδικασιών για τον νομαρχιακό σύμβουλο κ. Ευθ. Δρόσο, ο οποίος σύμφωνα με την κ. Δρακά έχει αντίστοιχο με αυτήν αριθμό απουσιών.\nΚαι κυρίως δεν αναφέρει ότι λειτούργησε αυτόβουλα...\nΑκολουθεί η επιστολή του κ. Γρίβα στην Βιβή Δρακά:\nΜε πολύ προσοχή διάβασα την επιστολή παραίτησής σας από το αξίωμα της αιρετής Νομαρχιακής Συμβούλου, που είχε κύριο αποδέκτη εμένα, ως Πρόεδρο του Νομαρχιακού Συμβουλίου.\nΘέλω να ξεκαθαρίσω εξ αρχής, ότι το έγγραφο, με το οποίο γνωστοποιείται στον κ. Περιφερειάρχη Δυτικής Ελλάδος, ότι απουσιάζατε από δέκα συνεδριάσεις του Νομαρχιακού Συμβουλίου, χωρίς την προσκόμιση σχετικών δικαιολογητικών, φέρει τη δική μου υπογραφή, στα πλαίσια των υποχρεώσεων και καθηκόντων μου, που μου επιβάλλει η ιδιότητα μου αυτή του Προέδρου του Νομαρχιακού Συμβουλίου και της ευθύνης που έχω αναλάβει έναντι των μελών του Νομαρχιακού Συμβουλίου, του κ. Νομάρχη και του Λαού της Αιτωλ/νίας.\nΣας υπενθυμίζω ότι σύμφωνα με τον Κώδικα Νομαρχιακής Αυτοδιοίκησης, ο Νομαρχιακός Σύμβουλος που απουσιάζει αδικαιολόγητα για τρεις συνεχείς συνεδριάσεις δύναται να τιμωρηθεί με την ποινή της αργίας, και ο Νομαρχιακός Σύμβουλος που δεν εκπληρώνει αδικαιολόγητα τα καθήκοντά του επί τρίμηνο δύναται να τιμωρηθεί με την ποινή της έκπτωσης από το αξίωμα του Νομαρχιακού Συμβούλου.\nΗ ενέργειά μου αυτή, πρωτίστως απέβλεπε στο να υπερασπιστεί τη νομιμότητα αλλά και το κύρος του θεσμικού μου ρόλου, ως Προέδρου, που συγκυριακά το Νομαρχιακό Συμβούλιο μου ανέθεσε να υπηρετώ. Θα ήταν αδιανόητο, μετά τη διαπίστωση της συνεχούς απουσίας, για περισσότερες από 10 συνεδριάσεις, αιρετού Νομαρχιακού Συμβούλου, από τις συνεδριάσεις του Νομαρχιακού Συμβουλίου, να μην κινηθεί η προβλεπόμενη από το νόμο διαδικασία.\nΗ ιδιότητά μου ως Προέδρου του Νομαρχιακού Συμβουλίου μου επιβάλλει να μεριμνώ για την εύρυθμη, ομαλή και δημοκρατική λειτουργία του Νομαρχιακού Συμβουλίου, δεν μου δίδει όμως το δικαίωμα να καλώ σε απολογία και να επιβάλλω κυρώσεις σε συναδέλφους αιρετούς Νομαρχιακούς Συμβούλους.\nΑγαπητή κυρία Δρακά, στα πολλά ερωτήματα που θέτετε στην επιστολή παραίτησής σας, εγώ υποθετικά, θα έθετα ένα ακόμη, στην περίπτωση που δεν ενεργούσα όπως ενήργησα: Τι κάνατε κύριε Πρόεδρε, όταν διαπιστώσατε τις συνεχείς απουσίες της Νομαρχιακής Συμβούλου κυρίας Βιβής Δρακά;\nΓιατί δεν πράξατε το καθήκον σας και όσα ο νόμος σας επιτάσσει; Ήταν ανοχή, συγκάλυψη ή αδιαφορία;Προσωπικά κυρία Συνάδελφε, ειλικρινά, σας σέβομαι και σας εκτιμώ ιδιαίτερα. Όμως η υποκειμενική, προσωπική μου θέση, δεν μπορεί να είναι πάνω από αυτό μου επιτάσσει το καθήκον μου ως εντολοδόχου και υπόλογου έναντι του λαού της Αιτωλοακαρνανίας"\nΑναρτήθηκε από Dimitrios Malavetas στις 1/17/2008 08:53:00 μ.μ.\nEl Greco από την Κινηματογραφική Λέσχη Μεσολογγίου\nΤην ταινία El Greco θα προβάλει η Κινηματογραφική Λέσχη την προσεχή Κυριακή και Δευτέρα 20&21 Ιανουαρίου. Για περισσότερες πληροφορίες πατήστε εδώ στην ιστοσελίδα της λέσχης.\nΑναρτήθηκε από Dimitrios Malavetas στις 1/17/2008 12:36:00 μ.μ.\nΙστολόγιο με πολύ ενδιαφέρον...από τους σπουδαστές του ΤΕΙ\nΜια ιστοσελίδα με πολύ ενδιαφέρουσες πληροφορίες για τις νέες τεχνολογικές εξελίξεις αλλά και για τη "ζωή" της κοινότητας του ΤΕΙ Μεσολογγίου παρουσιάζεται στο διαδίκτυο με πρωτοβουλία σπουδαστών του ιδρύματος.\nΓια να την "επισκεφθείτε" πατήστε εδώ\nΑναρτήθηκε από Dimitrios Malavetas στις 1/17/2008 12:25:00 μ.μ.\nΒιβλιοπαρουσίαση στη "ΔΙΕΞΟΔΟ"\nΟ ΠΛΑΣΤΗΡΑΣ ΚΑΙ Η ΕΠΟΧΗ ΤΟΥ\nΜια ιστορική και πολιτική βιογραφία του Μαύρου Καβαλάρη γραμμένη από τον Σέφη Αναστασάκο παρουσιάζεται στην «ΔΙΕΞΟΔΟ»\nΣάββατο 19 Ιανουαρίου 2008 στις 7: 30 το απόγευμα\nΜετά από πολύχρονη έρευνα σε ελληνικά και ξένα αρχεία και μετά από ανεύρεση και μελέτη ντοκουμέντων και εγγράφων σε ιδιωτικές και κρατικές συλλογές ο δικηγόρος, συγγραφέας και πρώην βουλευτής Σέφης Αναστασάκος έγραψε μια τρίτομη ιστορική και πολιτική βιογραφία του Νικολάου Πλαστήρα που ήδη κυκλοφορεί απ’ τις εκδόσεις «επικαιρότητα».\nΠρόκειται για ένα βιβλίο βασισμένο σε πολλά άγνωστα στοιχεία για την ζωή και την δράση του Νικολάου Πλαστήρα ως στρατιώτη, ως πολιτικού και ως ανθρώπου. Στην πολυκύμαντη διαδρομή του ελληνισμού στην νεότερη και σύγχρονη ιστορία ο συγγραφέας σκιαγραφεί με αντικειμενικότητα και σεβασμό στα ιστορικά γεγονότα τον Άνθρωπο του Χρέους, τον Μαύρο Καβαλάρη και αναδεικνύει αρχές και αξίες που ο μεγάλος αυτός Πατριώτης διάλεξε να υπηρετήσει.\nΟ Πλαστήρας, όπως είναι γνωστό, αποτελεί διαχρονικό παράδειγμα δημόσιου άνδρα που διέθετε γενναιότητα, πολιτικό ήθος και σταθερή προσήλωση προς το Καθήκον, αρετές για τις οποίες η Πολιτεία τον ανακήρυξε «Άξιον της πατρίδος».\nΤο έργο, που αποτελείται από τρεις τόμους με δυο χιλιάδες σελίδες και συμπληρώνεται από ογδόντα ντοκουμέντα και διακόσιες σπάνιες και άγνωστες φωτογραφίες, θα παρουσιαστεί το Σάββατο 19 Ιανουαρίου 2008, στις 7:30 το απόγευμα στο Κέντρο Λόγου και Τέχνης «ΔΙΕΞΟΔΟΣ» στην Ιερή Πόλη του Μεσολογγίου από τον καθηγητή του Πανεπιστημίου Νεοκλή Σαρρή, τον διεθνολόγο – ιστορικό Θαλή Μυλωνά και τον δικηγόρο Χρήστο Παπαδημητρίου.\nΓια την παρουσίαση δεν θα αποσταλούν ατομικές προσκλήσεις και η είσοδος θα είναι ελεύθερη.\nΑναρτήθηκε από Dimitrios Malavetas στις 1/16/2008 10:00:00 π.μ.\nΞεκίνησαν στο Μεσολόγγι οι προετοιμασίες για το ...Καρναβάλι!!!\nΤα τελευταία χρόνια το Μεσολογγίτικο Καρναβάλι αποτελεί έναν από τους πλέον αναπτυσσόμενους θεσμούς στο χώρο της πολιτιστικής και ψυχαγωγικής ανάπτυξης της πόλης μας. Το Διοικητικό Συμβούλιο του Συλλόγου Νεολαίας Μεσολογγίου με τη συνεχή βοήθεια του Δήμου Μεσολογγίου δουλεύει από καιρό τις νέες ιδέες για τη διοργάνωση του 24ου Μεσολογγίτικου Καρναβαλιού, στοχεύοντας περισσότερες και καλύτερες εκδηλώσεις.\nΓια την καλύτερη δυνατή εμφάνιση κατά τη διάρκεια της παρέλασης γίνεται προσπάθεια ούτως ώστε να βρεθούν άρματα σχετικά με το θέμα του κάθε πληρώματος χωρίς καμία οικονομική επιβάρυνση από μέρους των συμμετεχόντων καρναβαλιστών.\nΕπίσης για να αποφευχθεί η συμμετοχή πληρωμάτων με παρεμφερές ή ίδιο θέμα θα τηρηθεί σειρά προτεραιότητας κατά τη δήλωση συμμετοχής.\nΓια το σκοπό αυτό προσκαλούμε όσα πληρώματα αλλά και μεμονωμένα άτομα επιθυμούν να συμμετάσχουν στο φετινό καρναβάλι να επικοινωνήσουν το συντομότερο δυνατόν στα τηλέφωνα:\n6936790104 με τον Υπεύθυνο Δημοσίων Σχέσεων του Συ.Νε.Μ.Α. κ. Κιτσινέλη\n26310 51767 Δημαρχείο Ι.Π. Μεσολογγίου\nκαι στο e-mail: mk.sinema@gmail.com\nγια να δηλώσουν το θέμα και το όνομα του γκρουπ με το οποίο θέλουν να περελάσουν, καθώς επίσης και για οποιαδήποτε πληροφορία.\nΑναρτήθηκε από Dimitrios Malavetas στις 1/16/2008 09:57:00 π.μ.\nΒιβή Δρακά: "Να γιατί παραιτούμαι"\nΠαρουσιάζουμε τα κυριότερα σημεία της επιστολής - παραίτησης της Βιβής Δρακά απο τη θέση της Νομαρχιαακής Συμβούλου Αιτωλοακαρνανίας:\n"Εξαναγκάστηκα στην αποστολή της παρούσας επιστολής , μη ανεχόμενη άλλο τις απαράδεκτες, κακόγουστες και συκοφαντικές μεθοδεύσεις σε βάρος μου. Καιρό τώρα περπατάω σε τεντωμένο σχοινί, σχετικά με την παρουσία μου στην νομαρχία. Ήρθε η ώρα να μιλήσω σπάζοντας τη σιωπή μου, που δυστυχώς είχε εκθλιφθεί ως αδυναμία. Δεν ήταν αδυναμία"...\n...."Η απόφασή μου τώρα είναι επιβεβλημένη μετά την αποστολή εγγράφου στον περιφερειάρχη -εν αγνοία του Νομάρχη όπως με διαβεβαίωσε ο ίδιος-με το οποίο ζητείτο η παύση μου, καταργώντας κάθε έννοια αλληλεγγύης και κάθε γράμμα των σχετικών κανονισμών, αφού ουδέποτε κλήθηκα να εξηγήσω τους λόγους απουσίας μου"...\n..."Γιατί υποτίθεται ότι αφορμή για το έγγραφο παύσης μου ήταν οι συχνές απουσίες μου από το νομαρχιακό συμβούλιο. Κατά ένα παράδοξο τρόπο όμως, το έγγραφο αυτό δεν αναφέρεται στον πρώτο σε απουσίες νομαρχιακό σύμβουλο, αλλά στη Βιβή Δρακά που "ενοχλεί". Σημειώσατε ότι είχατε ενημερωθεί για το σοβαρό πρόβλημα υγείας που αντιμετωπίζω"...\n..."Ποιός αποφάσισε να σταλεί αυτό το έγγραφο το οποίο βεβαίως επιστράφηκε ως μη σύννομο?\nΠοιος αποφάσισε να μην με ενημερώσει έστω και τηλεφωνικά για όλα αυτά?\nΠοιος συντροφικός και παραταξιακός κανονισμός επιτρέπει τέτοιες συμπεριφορές?\nΠοιός κινεί παρασκηνιακά τα νήματα ενός ανήθικου και ανηλεούς πολέμου εναντίον μου? Ποιός αποφάσισε να μην κληθώ για συστάσεις η ακόμη να ζητηθεί και η παραίτησή μου , αφού τελικά καταδεικνύομαι σε "κακοφορμισμένο σπυρί"-όπως λένε στο χωριό μου-για την παράταξη, με όσα κατηγορούμαι ότι έχω κάνει?\nΜήπως ο πόλεμος λάσπης που δέχομαι όλο αυτό το διάστημα και με οδηγεί σε μια μακρά και δύσκολη δικαστική διαμάχη στην οποία πρέπει να αποδείξω ότι δεν είμαι ελέφαντας, έχει τις ρίζες του σε γνωστά κέντρα?\nΗ μήπως τεχνηέντως κάποιοι άφησαν να σέρνονται φήμες ότι φοβάμαι να έρθω στο Μεσολόγγι ?\nΜήπως οι κινούντες τα νήματα είναι τα "παπαγαλάκια" που διατρέχουν το νομό μεταφέροντας λάσπη και φήμες στοιχηματίζοντας για το πότε θα αποχωρήσω?\nΉ μήπως πίσω απ΄ όλα αυτά βρίσκονται εκείνοι που ευελπιστούν σε προσωπική τους ανάδειξη και ρόλο στο νομαρχιακό συμβούλιο?\nΉ μήπως είναι εκείνοι που διατείνονται ότι δεν θα παραιτηθώ γιατί αυτό θα ήταν ομολογία ενοχής? "...\n..."Όχι κύριοι. Ένοχοι είναι όσοι παίζουν με τις συνειδήσεις και χρησιμοποιούν πλάγιους τρόπους για να αποβάλουν όσους δεν είναι διατεθειμένοι να ασπαστούν το δικό τους ύφος και το δικό τους ήθος. Πότε άραγε ανακάλυψαν όσοι υποκινούν τον πόλεμο εναντίον μου ότι κρύβουν στους κόλπους τους έναν Ρωχάμη?"...\n...."Δυστυχώς ,έκανα λάθος και για την παράταξη και για το κόμμα, από το οποίο αποχωρώ και από απλό μέλος, αφού με λύπη μου διαπιστώνω ότι οι μεγαλύτεροι πολέμιοι γεννιούνται από την ίδια κοιλιά.\nΓια όλους αυτούς τους λόγους και για την άρνησή μου, να με καθηλώσουν κάποιοι σε κυνήγι μαγισσών, σας υποβάλω την παραίτησή μου από τη θέση της νομαρχιακής συμβούλου"...\n..."Είμαι και θα είμαι παρούσα στον τόπο μου τον οποίο αγαπώ. Κανείς με όση λάσπη και να χρησιμοποιήσει δεν θα με αποπέμψει από τον τόπο των γονιών μου γιατί στο τέλος της επίπονης διαδικασίας που εξαναγκάστηκα, η αλήθεια θα λάμψει.\nΕυχαριστώ όλους τους ψηφοφόρους μου και θέλω να τους διαβεβαιώσω πως ΔΕΝ ΘΑ ΣΥΜΒΙΒΑΣΤΩ ΠΟΤΕ.\nΕυχαριστώ τους συναδέλφους μου δημοσιογράφους γιατί ξέρω ότι αντιστάθηκαν σε πιέσεις και δεν χρησιμοποίησαν τη δύναμή τους εναντίον μου, εκτιμώντας ότι ένας άνθρωπος άφησε την στρωμένη του ζωή στην Αθήνα και θέλησε να αγωνιστεί για τον τόπο του τρώγοντας χιλιόμετρα , χρόνο και ηρεμία"....\nΑναρτήθηκε από Dimitrios Malavetas στις 1/15/2008 01:47:00 μ.μ.\nΠαραίτηση με αιχμές απο την Βιβή Δρακά\nΤην παραίτησή της από τη θέση της νομαρχιακής συμβούλου Αιτωλοακαρνανίας υπέβαλλε η δημοσιογράφος Βιβή Δρακά, διαμαρτυρόμενη για την στάση του προέδρου του νομαρχιακού συμβουλίου και για τη στάση απέναντί της παραγόντων της Νομαρχίας Αιτωλοακαρνανίας.\nΗ Βιβή Δρακά στην τρισέλιδη επισολή παραίτησής της κάνει λόγο για πόλεμο λάσπης εναντίον της με αποκορύφωμα τις ενέργειες προς την Περιφέρεια δυτικής Ελλάδας για να εκπέσει του αξιώματός της, λόγω συχνών απουσιών της από τις συνεδριάσεις του Νομαρχιακού Συμβουλίου Αιτωλοακαρνανίας.\nΣύμφωνα με πληροφορίες μας οι απυσίες αυτές οφείλονται σε μεγάλο βαθμό σε σοβαρό πρόβλημα υγεία που αντιμετωπίζει.\nΌμως, διαβάζοντας την επιστολή παραίτησης, μας προκαλεί ενδιαφέρον και σίγουρα θα αναμείνουμε την αντίδραση του νομάρχη Θύμιου Σώκου, ο οποίος σύμφωνα με την κ. Δρακά δεν είχε λάβει γνώση για τις ενέργειες έκπτωσης της κ. Δρακά από το αξίωμα της νομαρχιακής συμβούλου.\nΑνεξάρτητα των εξελίξεων, γεγονός είναι ότι για πρώτη ίσως φορά υπάρχει παραίτηση νομαρχιακού συμβούλου για λόγους διαφωνίας ή «συμπεριφορών»…\nΑναρτήθηκε από Dimitrios Malavetas στις 1/15/2008 01:44:00 μ.μ.\nΗχηρό μήνυμα των κατοίκων του Μεσολογγίου για το Εφετείο\nΣε συμβολικό αποκλεισμό της Ιστορικής Πύλης του Μεσολογγίου προέβησαν εκατοντάδες κάτοικοι της πόλης, το μεσημέρι της Παρασκευής διαμαρτυρόμενοι για την κυβερνητική πρόθεση να μην ιδρυθεί το Εφετείο Δυτικής Στερεάς Ελλάδας στην Πρωτεύουσα της Αιτωλοακαρνανίας, αλλά στο Αγρίνιο.\nΝωρίτερα, για το ζήτημα που έχει ανακύψει συνεδρίασε εκτάκτως το Δημοτικό Συμβούλιο Μεσολογγίου, ενώ κατά την διάρκεια της συνεδρίασης και των κινητοποιήσεων που ακολούθησαν κλειστές παρέμειναν οι υπηρεσίες του Δήμου και των Δικαστηρίων Μεσολογγίου.\nΠαράλληλα οι έμποροι του Μεσολογγίου έκλεισαν για δυο ώρες τα καταστήματά τους, ενώ στις κινητοποιήσεις συμμετείχαν και οι μαθητές των γυμνασίων και των λυκείων απέχοντας από τα μαθήματά τους.\nΝα σημειωθεί ότι για το θέμα απέχουν εδώ και ένα μήνα από τα καθήκοντά τους και οι δικηγόροι του Πρωτοδικείου Μεσολογγίου.\nΜε ομόφωνο ψήφισμα που υιοθέτησε το Δημοτικό Συμβούλιο Μεσολογγίου ζητείται η επανίδρυση του Εφετείου στο Μεσολόγγι, μιας και στην πόλη λειτούργησε το πρώτο Εφετείο της χώρας το Δικαστήριο των Εκκλήτων και κυρίως ζητείται ο σεβασμός στο Θεσμό της Πρωτεύουσας.\nΤην συμπαράστασή τους στο αίτημα του Δήμου Ιεράς πόλεως Μεσολογγίου εξέφρασαν οι Δήμοι Αιτωλικού, Οινιάδων, Αστακού, Ναυπάκτου, Αντιρρίου,, Πυλλήνης, Χάλκειας, Πλατάνου και Αποδοτίας με ψηφίσματα που κατέθεσαν στην έκτακτη συνεδρίαση του δημοτικού συμβουλίου Μεσολογγίου και με την απόφασή τους να συμμετάσχουν σε διαδημοτική συντονιστική επιτροπή για ικανοποίηση του αιτήματος.\nΑναρτήθηκε από Dimitrios Malavetas στις 1/11/2008 01:46:00 μ.μ.\n· Φθάνει πια η υποβάθμιση και η συρρίκνωση της Πρωτεύουσας του Νομού Αιτωλοακαρνανίας\n· Ο Δήμαρχος, το Δημοτικό Συμβούλιο και οι Φορείς της πόλης σας καλούν την Παρασκευή 11 Ιανουαρίου στις 11 το πρωί στην έκτακτη συνεδρίαση του Δημοτικού Συμβουλίου στο Τρικούπειο Πολιτιστικό Κέντρο με θέμα:\n«Επανίδρυση Εφετείου στην Ιερή Πόλη Μεσολογγίου»\n· Όλοι στον αγώνα για ένα Μεσολόγγι αντάξιο της Ιστορίας του με αποχή από την εργασία μας από τις 12 έως τις 2 το μεσημέρι\n· Χθες το ΤΕΙ, Σήμερα το Εφετείο, Αύριο Τι;\n· Ιερή Πόλη Μεσολογγίου – Ισχυρή Πρωτεύουσα της Αιτωλοακαρνανίας\nΔΗΜΟΣ ΚΑΙ ΦΟΡΕΙΣ ΙΕΡΑΣ ΠΟΛΕΩΣ ΜΕΣΟΛΟΓΓΙΟΥ\nΑναρτήθηκε από Dimitrios Malavetas στις 1/10/2008 08:52:00 μ.μ.\nΑυτά είναι τα σχολειά που φοιτούν τα παιδιά μας. Αυτά είναι τα σχολειά του Μεσολογγίου.\nΛένε ότι όταν κτίζεις ένα σχολείο κλείνεις μια φυλακή. Αυτό ισχύει, αλλά υπό προϋποθέσεις. Το σχολείο που κτίζεις δεν πρέπει το ίδιο να μοιάζει με φυλακή.\nΤο σχολείο ως χώρος πρέπει να είναι άνετο, ευχάριστο και να εξυπηρετεί πλήρως τις ανάγκες των μαθητών για μάθηση και δημιουργία, άθληση, χαλάρωση και κοινωνικοποίηση. Οι αυλές του πρέπει να είναι νησίδες πρασίνου και πρέπει να έχει όλες τις προδιαγραφές που εγγυώνται την ασφαλή διαμονή παιδιών και καθηγητών καθώς και την ασφαλή πρόσβαση τους σε αυτό. Από άποψη λειτουργίας και μορφής το σχολείο πρέπει να εμπνέει και να αποτελεί τον πρώτιστο χώρο πολιτισμού. Σ’ αυτό άλλωστε διαμορφώνεται ο χαρακτήρας και η αισθητική των αυριανών πολιτών. Με λίγα λόγια, το σχολικό κτίριο πρέπει να διαθέτει όλα εκείνα τα χαρακτηριστικά που θα το καθιστούν αγαπητό και σεβαστό σε μαθητές, καθηγητές και γονείς.\nΤο σχολείο δεν είναι ένας χώρος για να παρκάρουμε παιδιά. Αντίθετα οι σημερινοί μαθητές είναι πολύ σκληρά εργαζόμενοι και πρέπει να τους δίνουμε και τα κατάλληλα μέσα για να μπορούν να δουλεύουν. Ένας σημαντικός δείκτης για την αποδοτικότητα στην εργασία έχει σχέση με το περιβάλλον του εργασιακού χώρου. Αν δηλαδή ο χώρος είναι κατάλληλος, αν προδιαθέτει τον εργαζόμενο θετικά ή αρνητικά αν υπάρχουν όλα τα μέσα ώστε ο εργαζόμενος να μπορεί να αποδίδει.\nΕίναι οι χώροι κατάλληλοι στα σχολεία της πόλης μας; Ας τα δούμε ξεχωριστά ένα προς ένα:\n1ο Γυμνάσιο (Παλαμαϊκή σχολή).Υπό κατεδάφιση. Κανείς δεν ξέρει πότε θα αρχίσουν οι εργασίες πολύ περισσότερο πότε θα τελειώσουν. «Προσωρινά» οι μαθητές κάνουν μάθημα σε κοντέϊνερς.\n2ο Γυμνάσιο: Παλιό νοικιασμένο κτίριο με μικρή αυλή που η περυσινή φωτιά έδειξε τα όρια του. Συνεχή προβλήματα με την θέρμανση.\n1ο - 2ο Λύκειο: «Δίδυμα» κτίρια με κοινή αυλή και άθλιες τουαλέτες με αίθουσες κλουβιά με σοβάδες στο 1ο να κρέμονται από το ταβάνι. Τα χωρίσματα των αιθουσών είναι από γυψοσανίδες ο φωτισμός ελλιπέστατος όπως και τα εποπτικά μέσα. Δεν υπάρχει αίθουσα προβολών, δεν υπάρχουν κουρτίνες, το εργαστήριο φυσικής είναι ακόμη στα κιβώτια. Αίθουσα με υπολογιστές «στεγάζεται» σε αποδυτήρια του Γυμναστηρίου και φυσικά παραμένει κλειδωμένη.\nΌπως δήλωσε ο Υπουργός Παιδείας τα έργα σχολικής στέγης που εντάσσονται στο νέο πενταετές πρόγραμμα του Οργανισμού Σχολικών Κτιρίων υπολογίζεται να φτάσουν τα 1,7δις. ευρώ. Πόσα από αυτά αναλογούν στο Μεσολόγγι; Ποιος θα μας απαντήσει;\nΤο Μεσολόγγι χρειάζεται νέα σχολικά κτίρια και τα χρειάζεται γρήγορα. Σας καλούμε να ενώσετε την φωνή σας μαζί με την δική μας ώστε να μας «ακούσουν» οι υπεύθυνοι. Ψάξτε τα σχολεία των παιδιών σας, τραβήξτε φωτογραφίες με τα προβλήματα και «πλουτίστε» την έκθεση μας.\nΕπικοινωνήστε μαζί μας στο 2631022477 ή στο amely@freemail.gr\nΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ 1ου ΛΥΚΕΙΟΥ ΜΕΣΟΛΟΓΓΙΟΥ\nΑναρτήθηκε από Dimitrios Malavetas στις 1/09/2008 09:35:00 μ.μ.\n800 αυθαίρετα,κατεδάφισαν… ένα στη Ζαχάρω\n«Είναι άδικο αυτό που κάνανε. Μου γκρέμισαν το σπίτι. Τους κόπους μιας ζωής. Μετά από 25 χρόνια αποφάσισαν να μου κάνουν μπάζα την περιουσία μου. Στη Ζαχάρω υπάρχουν εκατοντάδες αυθαίρετα και βρήκαν να καταστρέψουν το δικό μου. Ισχύουν δυο μέτρα και δυο σταθμά».\nΗ απόγνωση κυριεύει τον συνταξιούχο Παναγιώτη Χρηστάκη μόλις αντικρίζει τις μπουλντόζες να έχουν τελειώσει την κατεδάφιση του εξοχικού του.\nΑπό τον "Ελεύθερο Τύπο" σχετικά με τις χθεσινές ενέργειες κατεδάφισης αυθαιρέτων παραθεριστικών κατοικιών στη Ζαχάρω.\nΤις επόμενες ημέρες αναμένεται οι μπουλντόζες να φθάσουν και στο Μεσολόγγι και συγκεκριμένα στην Τουρλίδα προκειμένου ...να γκρεμίσουν 24 πελάδες ...για τις οποίες έχουν εκδοθεί οριστικές αποφάσεις κατεδάφισης...\nΊσως λοιπόν η φωτό που δημοσιεύουμε να αποκτήσει σε λίγες ημέρες "ιστορικό" χαρακτήρα...\nΓια το θέμα θα επανάλθουμε καθώς ήδη υπάρχει αναστάτωση σε μεγάλη μερίδα της κοινής γνώμης και κυρίως θα επανέλθουμε για την ουσία της υπόθεσης...\nΑναρτήθηκε από Dimitrios Malavetas στις 1/09/2008 10:43:00 π.μ.\nΠράξη προσφοράς από τον Σύλλογο Αγρινιωτών Φοιτητών της Αθήνας\nΟ Σύλλογος Αγρινιωτών Φοιτητών & Νέων Αθήνας, για δεύτερη συνεχόμενη χρονιά πρόεβη σε μια κίνηση αγάπης και προσφοράς, απέναντι σε ανθρώπους του τόπου μας. Συγκεκριμένα διέθεσε τα έσοδα, από το επιτυχημένο πάρτυ που πραγματοποίησε στο Αγρίνιο την περίοδο των εορτών, στο Εργαστήρι Ειδικής Επαγγελματικής Αγωγής και Αποκατάστασης Ατόμων με Αναπηρίες και Νοητική Υστέρηση «Παναγία Ελεούσα».\nΑξίζει να αναφέρουμε πως την Πέμπτη 3 Ιανουαρίου,το προεδρείο του Συλλόγου επισκέφθηκε το ίδρυμα, προκειμένου να καταθέσει στο λογιστήριο το χρηματικό ποσό. Εκεί η πρόεδρος και η διοίκηση του Εργαστηρίου υποδέχτηκαν θερμά τους Αγρινιώτες φοιτητές, ενώ ακολούθησε και ξενάγηση στις εγκαταστάσεις.\nΟ Σύλλογος Αγρινιωτών Φοιτητών & Νέων Αθήνας, μέσα από αυτή του την πρωτοβουλία, αναγνωρίζει το πλούσιο και σημαντικό έργο του εν λόγω φορέα στην περιοχή. Παράλληλα, θέλει να υπενθυμίσει πως τα μέλη του δεν ξεχνούν τον τόπο που γεννήθηκαν και μεγάλωσαν. Γι αυτό το λόγο, σε κάθε ευκαιρία που τους δίνεται, αποδεικνύουν έμπρακτα την αγάπη τους και την ευαισθησία τους, σε συμπατριώτες μας οι οποίοι έχουν ξεχωριστές και ιδιαίτερες ανάγκες αλλά και «ικανότητες»!\nΑναρτήθηκε από Dimitrios Malavetas στις 1/08/2008 01:54:00 μ.μ.\nΗμερίδα για τη γλώσσα στο Ίλιον\nΜια ενδιαφέρουσα ημερίδα με αντικείμενο την Ελληνική Γλώσσα διοργανώθηκε από τον Δήμο Ιλίου, «Η Γλώσσα σήμερα. Όψεις και εκδοχές της σημερινής γλωσσικής πραγματικότητας» το θέμα της.\nΣτην ημερίδα εκτός των άλλων εισηγήσεις για το θέμα έκαναν οι συμπατριώτες μας Παναγιώτης Κοντός και Κώστας Καρκανιάς, ενώ σημαντική ήταν η οργανωτική συνεισφορά της Ελένης Χολέβα.\nΤο πάνελ των ομιλητών συμπλήρωναν ο δημοσιογράφος Σεραφείμ Φυντανίδης, ο καθηγητής Νικήτας Παρίσης, ο ποιητής Νίκος Ζουδιάρης και ο εκπαιδευτικός Γιώργος Ζορμπάς με συντονιστές τις κυρίες Ιωάννα Γκόνη και Χαρούλα Μαυρίδη.\nΠέρα των ομιλιών στην ημερίδα μικροί μαθητές απέδωσαν μουσικά και θεατρικά σκετς με θέμα την σχέση των μαθητών με την ελληνική γλώσσα.\nΗ ημερίδα αυτή με τον έντονο «μεσολογγίτικο» χαρακτήρα συνδιοργανώθηκε από το Πανεπιστήμιο Αθηνών, τον Δήμο Ιλίου, τον Οργανισμό για τη Διεθνοποίηση της Ελληνικής Γλώσσας και το περιοδικό «Ιλίου Φαεινότερον» στο Πολιτιστικό Κέντρο «Μελίνα Μερκούρη» στο Ίλιον και την παρακολούθησε πλήθος κόσμου.\nΑναρτήθηκε από Dimitrios Malavetas στις 1/08/2008 01:38:00 μ.μ.\nΣυνέντευξη Σώκου στην "Πολιτεία"\nΜε την ευκαιρία της συμπλήρωσης ενός χρόνου στα «ηνία» της Νομαρχίας Αιτωλοακαρνανίας ο Νομάρχης Θύμιος Σώκος παραχώρησε συνέντευξη στην «Πολιτεία» και συγκεκριμένα στον διεθυντή της Γιώργο Ροΐδη.\nΑκολουθούν απαντήσεις του Θύμιου Σώκου σε ερωτήματα για διάφορα ζητήματα:\nΓια το Πλατυγιάλι\nΔεν έχει να κινδυνέψει από καμία Edison.Δεν απειλήθηκε λοιπόν ούτε στιγμή, ούτε και απειλείται το Πλατυγιάλι με άλλο ρόλο και άλλες χρήσεις από αυτές που υπάρχουν ήδη με νόμους του κράτους.\nΓια τον Καποδιστρια 2\nΗ Αιτωλοακαρνανία και από μόνη της μπορεί να αντέξει διότι έχει τέτοιο μέγεθος και από πλευράς πληθυσμού αλλά και από πλευράς έκτασης. Αν την έκταση τη δική μας την είχαν και οι υπόλοιποι νομοί της χώρας θα είχαμε είκοσι δύο νόμους στην Ελλάδα.\nΉμουν πάντα υπέρ ενός ισχυρού πανεπιστημίου το οποίο θα ήταν στη πανεπιστημιούπολη στο Αγρίνιο, στο χώρο του παλαιού αεροδρομίου και ήμουνα ο πρώτος που το ξεκίνησα. Αυτό βεβαίως το ισχυρό πανεπιστήμιο δεν αποκλείει το να υπάρχουν και σχολές κάπου αλλού.\nΓια το Εφετείο\nΕίναι δυνατόν να συνταχτώ ποτέ με την άποψη που εκφράζεται από επίσημα χείλη ότι η Αιτωλοακαρνανία δεν χρειάζεται εφετείο από την στιγμή κατά την οποία δεν θα γίνει στο Μεσολόγγι; Μήπως κάποιοι κάνουνε λάθος και αντί να προσφέρουνε στην πρωτεύουσα του νομού και στην ανάπτυξή της την ζημιώνουν;\nΓια το Δημαρχείο Αγρινίου\nΕίμαστε λοιπόν προς την σωστή κατεύθυνση και αυτό δεν αναιρεί τις προσπάθειες που πρέπει να κάνει η δημοτική αρχή για την ανέγερση του νέου δημαρχείου. Εξάλλου το νέο δημαρχείο ως έργο είναι εντελώς ώριμο.\nΕγώ λέω ότι τα κόμματα της κεντροαριστεράς και της αριστεράς στην Ελλάδα έχουν υποχρέωση να βρούνε τα σημεία εκείνα στα οποία μπορούνε να συνεργαστούν. Νομίζω ότι υπάρχει πεδίο δόξης λαμπρό γι’ αυτό. Και αν θέλετε αποτελεί και μια υποχρέωση των κομμάτων αυτών απέναντι στην Ελληνική κοινωνία.\nΚαι να ήθελα να ήμουν υποψήφιος βουλευτής μέχρι και της 31-12-2010 δεν μπορώ να είμαι Απαγορεύεται από το Σύνταγμα. Κατά συνέπεια είμαι στην υπηρεσία του λαού και της κοινωνίας των Αιτωλοακαρνάνων με τον τρόπο τον οποίο τους εξέθεσα αναλυτικά καθ’ όλη την προεκλογική περίοδο.\nΑναρτήθηκε από Dimitrios Malavetas στις 1/08/2008 01:25:00 μ.μ.\n"Νεκρώνει" το Μεσολόγγι την Παρασκευή για το Εφετείο\nΚλειστές θα παραμείνουν την προσεχή Παρασκευή 11 Ιανουαρίου από τις 11 το πρωί και έως το τέλος του ωραρίου λειτουργίας οι υπηρεσίες του Δήμου Ιεράς Πόλεως Μεσολογγίου σε ένδειξη διαμαρτυρίας για τους κυβερνητικούς σχεδιασμούς για ίδρυση Εφετείου στην Αιτωλοακαρνανία σε διαφορετική πόλη από την πρωτεύουσα του νομού.\nΓια το ίδιο θέμα απέχουν εδώ και ένα μήνα από τα καθήκοντά τους οι δικηγόροι του Μεσολογγίου, της Ναυπάκτου, του Αιτωλικού, του Αστακού, των Οινιάδων και της Μακρυνείας έχοντας στο πλευρό τους και τους δικαστικούς υπαλλήλους του Πρωτοδικείου Μεσολογγίου.\nΠαράλληλα, με μοναδικό θέμα συζήτησης την επαναλειτουργία Εφετείου στην πρωτεύουσα της Αιτωλοακαρνανίας το Δημοτικό Συμβούλιο Μεσολογγίου θα συνεδριάσει εκτάκτως, την προσεχή Παρασκευή 11 Ιανουαρίου 2008 στις 11 το πρωί, στο Τρικούπειο Πολιτιστικό Κέντρο.\nΣτην συνεδρίαση έχουν προσκληθεί για να παρουσιάσουν τις θέσεις τους για το θέμα, οι βουλευτές του Νομού, ο Νομάρχης Αιτωλοακαρνανίας, Δήμαρχοι και το σύνολο των φορέων του Μεσολογγίου.\n«Καλούμε τους πολίτες του Μεσολογγίου να δώσουν δυναμικό παρών στην έκτακτη συνεδρίαση του δημοτικού μας συμβουλίου για να στείλουμε ένα ηχηρό μήνυμα σε αυτούς που απεργάζονται σχέδια τα οποία υποβαθμίζουν την Ιερή μας Πόλη.\nΤο θέμα της ίδρυσης Εφετείου σε πόλη διαφορετική από την Πρωτεύουσα του νομού αποτελεί «παγκόσμια» πρωτοτυπία και το μόνο που εξυπηρετεί είμαι μικροπολιτικά και μικροκομματικά συμφέροντα.\nΕίμαι βέβαιος ότι οι πολίτες του Μεσολογγίου θα στείλουν ένα ηχηρό μήνυμα την Παρασκευή.\nΧθες ήταν το ΤΕΙ, σήμερα είναι το Εφετείο και η υποβάθμιση του Νοσοκομείου με την συρρίκνωση των κλινικών, αύριο τι;» καταλήγει ο Δήμαρχος Ιεράς Πόλεως Μεσολογγίου κ. Γιάννης Αναγνωστόπουλος για τον χαρακτήρα της έκτακτης συνεδρίασης του δημοτικού συμβουλίου της πόλης.\nΑναρτήθηκε από Dimitrios Malavetas στις 1/08/2008 01:22:00 μ.μ.\nΜε λαμπρότητα γιορτάστηκαν στο Μεσολόγγι τα Θεοφάνεια. Πλήθος πιστών συμμετείχε στην κατάδυση του Τιμίου Σταυρού για τον Αγιασμό των Υδάτων στο λιμάνι της πόλης, από τον Μητροπολίτη Αιτωλίας και Ακαρνανίας κ.κ. Κοσμά.\nΓια ακόμη μια χρονιά τολμηροί κολυμβητές "βούτηξαν" στα παγωμένα νερά για να πιάσουν τον Τίμιο Σταυρό.\nΑναρτήθηκε από Dimitrios Malavetas στις 1/08/2008 10:27:00 π.μ.\nΝέος αντιδήμαρχος στο Μεσολόγγι ο Κώστας Μαστραπάς\nΜε αποφάσεις του Δημάρχου Μεσολογγίου Γιάννη Αναγνωστόπουλου ανακοινώθηκαν οι τοποθετήσεις και καθορίσθηκαν οι αρμοδιότητες των Αντιδημάρχων του Δήμου για το έτος 2008.\nΣύμφωνα με τις αποφάσεις ανανεώθηκε η θητεία των αντιδημάρχων κ.κ. Γιώργου Μπαρμπαρίτσα και Ειρήνης Καρατσώρα – Νατσικώστα, ενώ στη θέση του κ. Γιάννη Κόντου ορίσθηκε αντιδήμαρχος ο κ. Κώστας Μαστραπάς.\nΌσον αφορά τις αρμοδιότητες των αντιδημάρχων, αυτές συνοπτικά καθορίζονται, ως εξής:\n· Η εποπτεία των υπηρεσιών, ο έλεγχος των οικονομικών, ο επιχειρησιακός σχεδιασμός και προγραμματισμός(Ευρωπαϊκά και Εθνικά προγράμματα κλπ.) και η λειτουργία της Δημαρχιακής Επιτροπής του Δήμου ανατέθηκαν στον κ. Γιώργο Μπαρμπαρίτσα.\n· Οι τομείς των πολιτιστικών, κοινωνικών και αθλητικών δραστηριοτήτων ανατέθηκαν στην κ. Ειρήνη Καρατσώρα – Νατσικώστα\n· Η κατάρτιση και εκτέλεση του τεχνικού προγράμματος, η καθαριότητα και το πράσινο, η εφαρμογή του σχεδίου πόλης και η εποπτεία των τοπικών συμβουλίων του δήμου ανατέθηκε στον κ. Κώστα Μαστραπά.\nΟ Δήμαρχος Μεσολογγίου Γιάννης Αναγνωστόπουλος μετά τον ορισμό των αρμοδιοτήτων των αντιδημάρχων δήλωσε:\n«Θέλω να ευχαριστήσω όλους τους συμβούλους της παράταξης μας για τη γόνιμη και δημιουργική συνεργασία που είχαμε κατά τον πρώτο χρόνο άσκησης των καθηκόντων μας.\nΠριν ένα χρόνο ξεκινήσαμε την εφαρμογή και υλοποίηση του προγράμματος μας για το Μεσολόγγι του αύριο.\nΤαυτόχρονα κληθήκαμε να αντιμετωπίσουμε σωρευμένα και χρόνια προβλήματα.\nΠαρά τις όποιες αντιξοότητες πιστεύω ότι ανταποκρινόμαστε στις προσδοκίες των συμπολιτών μας.\nΈτσι με την εμπειρία του ενός χρόνου και σε απόλυτη συνεννόηση με τη δημοτική μας ομάδα καθορίσθηκαν οι αρμοδιότητες των αντιδημάρχων, έτσι ώστε να γίνουμε πιο αποτελεσματικοί.\nΘέλω να ευχαριστήσω τον συνάδελφο Γιάννη Κόντο για τις υπηρεσίες που προσέφερε στην πόλη ως αντιδήμαρχος. Η εμπειρία του, μας είναι χρήσιμη και στο επόμενο χρονικό διάστημα, από άλλη θέση θα κληθεί να προσφέρει και πάλι τις υπηρεσίες του στη δημοτική μας αρχή.\nΕυελπιστώ ότι το 2008 θα αποτελέσει ορόσημο για την αναπτυξιακή πορεία της Ιερής μας Πόλης».\nΑναρτήθηκε από Dimitrios Malavetas στις 1/08/2008 10:23:00 π.μ.\nΑπό σήμερα το χριστουγεννιάτικο τουρνουά Μπάσκετ στο Μεσολόγγι\nΑναρτήθηκε από Dimitrios Malavetas στις 1/03/2008 08:50:00 μ.μ.\nΣτρογγυλό Τραπέζι με θέμα: «σύγχρονες περιβαλλοντι...\nΛεύκα Αγρινίου - Δεκέμβριος 2006 - Θεμελίωση Ιερου...\nΜεσολόγγι Νοέμβριος 2005 - Ενθρόνιση Μητροπολίτη Α...\nΣτο Μεσολόγγι η "πρώτη" διανυκτέρευση της Ολυμπιακ...\nΜουσική πανδαισία από την Φιλαρμονική Ορχήστρα του...\nΗ συμμετοχή των τοπικών κοινωνιών στην πρόληψη των...\nΠαρουτσιάσθηκε η ιστοσελίδα της Κινηματογραφικής Λ...\nΟι κινηματογραφικές προβολές της εβδομάδας σε Μεσο...\n"Χωρίς απαντήσεις"...η απάντηση του Αντώνη Γρίβα σ...\nΙστολόγιο με πολύ ενδιαφέρον...από τους σπουδαστές...\nΞεκίνησαν στο Μεσολόγγι οι προετοιμασίες για το .....\nΗχηρό μήνυμα των κατοίκων του Μεσολογγίου για το Ε...\nΑυτά είναι τα σχολειά που φοιτούν τα παιδιά μας. Α...\nΠράξη προσφοράς από τον Σύλλογο Αγρινιωτών Φοιτητ...\nΑπό σήμερα το χριστουγεννιάτικο τουρνουά Μπάσκετ σ...